Iosu eta 14ak etxera! Presoen aldeko kontzentrazino-kalejira bihar Areatzan | Igorre sarean\n« Udako jai arrakastatsuak. Abuztuaren 15eko kronika\nAzkenengo barikua Igorren »\nIosu eta 14ak etxera! Presoen aldeko kontzentrazino-kalejira bihar Areatzan\n2012/08/24 by igorresarean Abuztuak 25, zapatua. 22:30etan\nAreatzako eleiza aurrean.\nShare this:ShareFacebookTwitterInprimatuAtsegin dut:Atsegin dut Kargatzen...\tIRAGARKIAK-n argitaratua | Laburpen hitzak areatza, areatzako jaiak, Arratia, etxera, Euskal Presoak, herrira, iosu askatu, iosu uribetxebarria, presoak | Utzi erantzun bat\tRSS erantzunak\nIGORREKO AGENDA\t*M24 Greba Orokorra bultzatzeko auto karabana 18:00etan futbol zelaian\n*M24 ehbilduren bilera 19:00etan Kultur Etxean\n*M29 Greba Orokorra bultzatzeko auto karabana 18:00etan futbol zelaian\n*M30 Goizeko 09:00etan pikete informatiboak Arratian zehar, Urbieta futbol zelaitik hasita; manifestazioa arrastiko 18:00etan Igorreko udaletxetik.\n*M31 Hileko azken barikua-Herrira-Kontzentrazinoa 19:30etan IGORRE SAREAN\tArratia, Gorbeiaren magaleko txoko zoragarria, parke naturalez inguratutako haran miragarria. Karlisten lurraldea omen. Eskubi politikoa jaun eta jabe da lurralde honetan, baina bagara egoera iraultzearen alde beharren gabizen beso, ahots eta buruak. Eta ziberespaziora jauzia emotea pentsatu dogu, gure herri zoragarri hau astindu gura dogulako, eta gure ahotsa sareratu; gure historia txikia aldatuko daben esku, beso, berba eta burmuinak izan gura dogu. Erdu geugaz!\nUrtza Alkortaren nebari zubian emondako jipoia\tATALAK\nSARRERAK\tHainbat deialdi Igorren greba orokorraren inguruan\nPNVren trapitxeoak agerian gelditu dira Igorreko eskolaren auzian\nDatorren barikuan, hilak 24, ehbilduren batzarra Igorren\nIGORREKO UDALAZinekluba: "El fantasma de la libertad"Gose kontzertuanZinema: "Los últimos días"Piropo lehiaketeaSahararen aldeko argazki erakusketa EZKER ABERTZALEAMaribi Ugartebururi elkarrizketa Euskadi IrratianMaribi Ugarteburu: “PPren estrategiarekin lerrokatu da PNV”España eta Frantziak buruturiko ekintzaile kurduen atxiloketen aurrean LAURA MINTEGIREN BLOGAZer eska dakieke agintariei?RecapitulandoLabirintotik atera nahianIGORRESAREAN-EN HARPIDETU\nHainbat deialdi Igorren greba orokorraren inguruan wp.me/pwI1v-15I 11 hours ago\nPNVren trapitxeoak agerian gelditu dira Igorreko eskolaren auzian wp.me/pwI1v-15E 1 day ago\nDatorren barikuan, hilak 24, ehbilduren batzarra Igorren wp.me/pwI1v-15B 1 day ago\nMotorrak berotzen #m30greba wp.me/pwI1v-15k 3 days ago\nRT @Herrira_info: #M18Plazara 237 mobilizazio mundu osoan zehar sfy.co/bJ7T #storify #m18plazara #m18herrira 3 days ago


Clara Izurieta Ekonomia eta Enpresa Zientzietako lizentziaduna da Euskal Herriko Unibertsitatean. Osasun Sistemen Analisirako Metodoen inguruko Ikasketa Aurreratuen Diploma ere eskuratu zuen Lyon-go Claude Bernard Unibertsitatean eta Higiezinen eta Hirigintzako Proiektuen Bideragarritasun-azterketak graduondokoa egina du Kataluniako Unibertsitate Politeknikoan.\n6 urteko esperientzia du euskal administrazio publikoan: Eusko Jaurlaritzako Lurralde Antolamendua, Etxebizitza eta Ingurumen Saileko Finantza Plangintza eta Kudeaketako zuzendari eta Eusko Jaurlaritzako Justizia, Lana eta Gizarte Segurantza Saileko Plangintzako aholkulari eta Gizarte Aurreikuspeneko arduraduna izana da.\nIKEIn lanean hasi zenetik, sektorekako nahiz lurraldekako plangintza estrategikoko proiektuetan eta politika publikoen prospektiba eta ebaluazioko lanen garapenean espezializatu da; batez ere etxebizitza, enplegua, hezkuntza eta osasun gaietan.


‘Gerezien Denbora’ pastorala igandean Baionan | ‘Gerezien Denbora’ pastorala igandean Baionan – iparraldekohitza\nEuskal Herrian lehen aldikotz sortu den hiri pastorala, ‘Gerezien Denbora’ pastorala, estreinatuko dute igandean, ekainak 29a, Baionako portuan\n‘Gerezien denbora’ pastoralaren entsegua. / Sylvain Sencristo\nEzkandrai elkarteko Beñat Achiary eta Itxaro Borda idazleak, zortzi urteko elkarlana ostean ‘Gerezien Denbora’ hiri pastorala estreinatuko dute igandean Baionako portuan. Orotara ehun bat kantari, aktore, dantzari eta musikarik hiru orduko ikusgarria eskainiko dute. Uztailaren 20an, Itsasun izanen dira ere Errobiko festibala kari.\nHiri pastorala, Aturri ibaieko langileen historia kondatzen du XIX. mende bukaeratik gaur arte. Zurgintzan, altzairugintzan, burdingintzan eta itsasogintzan ari ziren lagileen historian sartu dira. Baionako portuko bizi giroa aipatzen da pastoralean, bertako langileek aitzina eramandako borrokak besteak beste.\nBaionako portuan lanean aritu diren milaka pertsonen bizipenak, argira ekarriko dituzte. Izan egunerokotasuneko borrokak ala langilegoaren bizia.\nEmakumea pertsonai nagusia\nUsaian ez bezala, ‘Gerezien Denbora’ pastoralako pertsonaia nagusia emazte bat da, eszena bukaeran hiltzen den emaztea. Nahiz eta portuan lan egiten zuten langileen gehiengoa gizonak izan, emazteak beti presente izan dira. Gertutik bizi izan dute ere portuko bizitza eta borroka unetan sostengua edierazi izan dute langilegoari.


Franco hil aurretiko dozena erdi urte hauek bizi-biziak dira euskaraz idatziriko liburuan, bai saiakeran bai olerkian.\nSaioaz edo liburu soziopolitikoaz hitz egin, gauza bera da. Urte hauetako saioek, guztiek ez bada gehienek, arazo soziopolitikoa dute ardatz, ezkerretik (ia denak) ez bada eskuinetik. Saioaren «boom» honek gutxi irauten du, baina indartsua da. Indartsua izan baitzen marxismoaren sarrera 60ko hamarkadako azken aldian.\nMarxismoak bi norabidetan funtzionatu du gurean: lehenengo eta behin, marxismoaren aurrean balio nazionalak eta sozialak birpentsatu egin dira: nazioa, hizkuntza, erlijioa, hezkuntza; eta gero, marxismoa bera ere birpentsatu egin da balio hauen aurrean. Bi norabide hauetan, bietan, egin du bidea euskal saioak urte hauetan. Prozesu honi laguntzeko, testu marxista nahiz klasiko nahiz kritiko ugari euskaratu da garai berean.\nMarxismo kritikoaren bidetik atera diren liburuek ez dute oztoporik aurkitu zentsuran, nazio arazoa tarteko ez bada behintzat.\nArgi berdea jaso dutenen artean daude: Euskal Erria eta ikastola/Una polémica en torno a las ikastolas (1971), Marxen Marxismoa (1971), Marx eta nazioa (1972), Giza zirriborroa, Herriaren lekuko (1972), Kolakowski (1972), Erlijioa hauzipean, Kultura eta Fedea (1972), Kultura proletarioaz (1973), USA-ren agintaritza eta dolarraren ahulezia (1973), Euskal berdintasuna (1973), Sei idazle plazara-I-II (1974-75), Gizona abere hutsa da (1975), Iraultza sobietarra eta literatura (1975), Marx eta Jesus Europan (1975). Eta gehiago. Bada, bai, makina bat liburu, marxismoa tarteko batzuetan, eta ez dute trabarik izan tramitazio-bidean.\nBeste saio batzuek zorte eskasagoa izan dute tramitazioaren tunel ilun horretan. Banan-banan aipatzekoak dira Joxe Azurmendiren Hizkuntza, Etnia eta Marxismoa (1971), Jean Louis Davant-en Nekezari euskalduna (1971), Xabier Mendiguren Bereziarturen Europako Ezker Berria (1972), Eusebio Osaren Dialektikaz eta kulturaz (1975). Lur argitaletxeak egin zituen marxista klasikoen itzulpenek ere ez zuten zorterik izan.


Nograro - Carabo - Costoria - Barrio (Artzena mendikatea-3) szlak - Nograro, País Vasco (España)- GPS track\nNograro - Carabo - Costoria - Barrio (Artzena mendikatea-3)\n8 958 1008 13869\ntxiki Wszelkie prawa zastrzeżone\nObejrzane 399 razy, pobrane 13 razy\nNograroko auzotik joan gara egitera Carabo, mendi traketsa igoteko eta batez ere edurregaz, harribolak nahiko zailak ikusteko baina E.M.F. sartu dabenez katalogoa joan gara buzoia ikustera, nahiko baldintza txarretan dago.\nJeitsi eta hainbeste edurregaz aukeratu dogu pista jartzea eta Costoria egin dogu, berriz pistara eta behin hartunda Barriora doana jarraian heldu gara Barrioko auzora, gainera nahiko eskas egon dira bideak igoteko bai Mota bai Batxikabo.


kritiken hemeroteka » Orri solteak\n« Konplizitateak sortu | Mugaren tolesturak »\nBost egun, bost gau / Manuel Tiago (Iñigo Roque Eguzkitza) / Katakrak, 2020\nOrri solteak Zihara Enbeita / Hordago, 2020-10\n“Migratzaileen kontakizunak dira. Ez dute bidaia liburuekin zerikusirik”, dio argitaletxearen oharrak. Bidaia bada, bidea bada; baina ez dago epika handirik. Ez da artifizio handirik behar bizitza gordina, bizitza gogorra erakusteko. Paisaia bera ezberdina baita ihesean doanarentzat edota bertan bizi denarentzat; paisaia bera izanda ere. Ihesi doanaren urduritasuna, beldurra. Ezezaguna den horrek dakarrena. Bidea amaiera, eta ez pasabide, izan litekeenaren beldurra. Mesfidantza detaileetan dago. Pausu bakoitzean. Begirada bakoitzean. Begi argiek gaiztakeriazko begi beltzak ikusten dituztenean parean.\nMuga geografiko, eskuadra eta kartaboizko muga; berez, ikusezinak diren mugak. Lekuko isilak. Pertsonak merkantzia. Ez dakigu zerk eraman dituen mugara, ez dio ezer idazleak. Pasoko txori direla baino ez; zeren bila, ez dakigu.\nPasabide da muga, ogibide, bizibide, eta baita heriotzbide ere. Izan nahi luke eskubide.\nIbrahima Baldek, Amets Arzallusen eskutik, sarreran aipagai den Miñan liburuan dioen legez, “Zaila da esplikatzea, batez ere zuri [kasu honetan irakurleoi], zuk hori bizi izan gabe”. Nago behar baino gutxiago dakigula. Ez bizi izan ez dugulako bakarrik, oraindik kontatzeke dagoelako baino; edo kontatu digutenaz bestekoa delako kontatu ez digutena. Erromantizismoaren azpian ezkutatuta gelditu dena.\nArrazoi du Svetlana Alieksievitxek, “gutariko bakoitzarengan historia-zati bat dagoela. Batengan orrialde-erdia; beste batengan bizpahiru orri. Elkarrekin idazten dugu gure garaiko liburua.”


Zugatik, Amoña, behar baino lehenago isildutako ahotsagatik – Independentea\nZugatik, Amoña, behar baino lehenago isildutako ahotsagatik\nEz gara isilduko, eta ez dugu beste aldera begiratuko gauzak bat ez datozenean, eskubideak eta askatasuna kentzen dizkigutenean eta are gutxiago, guzti honek sufrimendu eta heriotza asko sortu dituenean.\n/ Asier Arregi\nGeure etxeetan konfinatuta geunden 2020ko arratsalde batean hasi zen dena. Telecincoko Sálvame saioa ikusten ari zen geure amoña, eta bat-batean, birusaren arriskuaz eta hilkortasunaz ohartarazten gintuen mediku batekin konektatu zuten. Ospitaleen eta ZIUen kolapsoek ekar zitzaketen ondorioez ere hitz egin zuen. Instant hartan, larritasunez, bere burua galderak egiten hasi zen: «75 urte ditut, eta egonkor egonagatik ere, bihotzeko arazoak ditut, beraz, hil egingo al naiz kutsatuz gero?»; «edo… birusa hartu, nire familiako norbait kutsatu eta nire erruagatik hil edo bizi osorako ondorioak geratuko al zaizkio?», «eta nire bihotzeko arazoengatik ospitaleratu behar banaute, eta dena kolapsatuta badago? Nagusia naizenez, ez naute artatuko».\nUne hartatik aurrera, izu-ikaraz bizitzen hasi zen. Apetitua galdu zuen, eta 8 kg argaldu zen; lotarako arazoak izaten hasi eta ez zuen behar bezala atseden hartzen; itotze sentsazioa zuen; estresa eta etengabeko beldurra; erlaxatzeko ezintasuna, kontzentratzekoa; lehen gozagarriak zitzaizkion gauzekin gozatzekoa; pertsona maiteekiko kontaktuaren beldurra, bere familiarekikoa, zeinak besarkatu eta musuka jan nahi gintuen.\nEgoera jasanezin bihurtu zen, eta azkenean, 2020ko irailean tratamendu psikologikoarekin hastea erabaki zuen. Hilabete batzuetako lanaren ondoren, sartu zuten zulotik ateratzen hasi zen pixkanaka. Seguruago eta indartsuago atera zen, eta garrantzitsuena, zoriontsu zen berriro. Laster kendu zioten berriz ere zoriontasun hori. Txertatu edo ez txertatu erabakitzeko momentua heldu zen… Batere konbentzituta ez bazegoen ere, eta txertoaren segurtasunarekiko beldurra bazuen ere, txertatzea hainbeste gomendatzen zioten agintariez fidatzea erabaki zuen azkenean. Eta egun madarikatu hartan, 2021eko apirilaren 21ean, besoa erakutsi eta substantzia ezezagun bat sar ziezaioten utzita, bere atzerako kontaketa hasi zen.\nCOVID-19aren aurkako bigarren txertoaren ondoren hasi zen koadroa\nLehen dosiaren ondoren ez zuen molestia handirik sentitu, ondoez orokorreko egun batzuk pasa bazituen ere. Maiatzaren 12an jasotako bigarren dosiak, ordea, deskonpentsazio orokorra sortu zion: «COVID-19aren aurkako bigarren txertoaren ondoren hasi zen koadroa (hantura markatuaren handitzea, PCEaren handitzean islatua), deskonpentsazio arina sortuz, hiponatremia eta lotutako hipomagensemia, nekea eta esfortzu-disnea» (medikuaren txostenetik hartutako testua).\nMaiatzaren 20an, kontrolerako analitika bat egin zitzaion, eta medikua bera oso harrituta eta kezkatuta geratu zen emaitzekin, hilabete gutxi batzuk lehenago egindako azkenetik nola okertu ziren ikusita (PCE oso altua, giltzurrun-funtzioaren okertze nabarmena, etab.). Aldaketa hain handi hau txertoarekin lotu zuen. Bitartean, buruko min handiak izaten hasi zen, nekea, lo egiteko zailtasuna, aire faltaren sentsazioa, etab. Hasieran, egun batzuen buruan pasako zela eta normalitatera itzuliko zela uste zuen. Horren ordez, okertzen eta larritzen hasi zen dena, ekainaren 29an ospitalean sartu zuten arte, saturazio oso baxuarekin. Probak egiten hasi zitzaizkion, oxigeno-hodiekin egonkortzen zuten bitartean, saturazio normala berreskuratuz. Lehen egun horretan, hala irakur zitekeen medikuen jarraipenean: «abiarazle garbirik gabea», «deigarria da esplorazio fisikoa, birika-puntarainoko krepitanteekin». Bitartean, ez zioten analitikak eta probak egiteari uzten, zeukan koadroaren abiarazlea topatzeko. Sintomatologia oso anitza esperimentatzen eta pairatzen zuen: disnea, likidoen erretentzioa, hipertentsio arteriala eta biriketakoa, anemia (odol-transfusio beharrarekin), koagulazio-irregulartasunak (sintrom-aren etengabeko egokitzapen beharrarekin), giltzurrun funtzioaren gorabeherak, hiperpotasemia, hiponatremia, etab. Bera ikusi zuten mediku guztien jarraipenetan (asko izan ziren, bide batez esanda) deskonpentsazio guzti hori nola egonkortzen saiatu ziren deskribatzen dute, baita kausaren bilaketa nola egin zuten ere. Horretarako, ordenagailu bidezko tomografia axial bat egin zioten toraxean, balizko biriketako enbolia baztertzeko, zeinak bere koadro klinikoa justifikatuko lukeen. Hainbat elektrokardiograma ere egin zizkioten, eta ekokardiograma bat, bihotza kaltetuta ote zegoen ikusteko. Bestetik, endoskopia bat ere egin zioten, hori oso inbaditzailea eta arriskutsua izanik. Beste proba oso inbaditzaile bat ere egin zitzaion bihotzaren egoera ikusteko, zeinean hodi bat sartu zitzaion lepotik bihotzeraino, hura aztertzeko. Proba bakarrean ere ez zuten ezer topatu. Ospitaleratuta eman zituen 25 egunetan, hobetze klinikoak izan zituen hainbat momentutan, eta etxera itzultzearen aukera ere aztertu zen orduan. Hala ere, hobetze guzti horiek eta gero, beti gertatzen zen okertze bat; biriketakoa, bihotzekoa edo giltzurrunetakoa.\nOndoez egun luzeen, proba mingarrien, beldurraren, ziurgabetasunaren, «covid protokoloarekin» kontrolatutako eta erregulatutako bisiten eta abarren ondoren, okerrena heldu zen. Giltzurrun-funtzioaren bat-bateko okertze bat, beste sistemei ere eragiten ziena, bere bizitza arrisku bizian jarriz. Une horretan Zainketa Intentsiboen Unitatera eraman zuten. Bakarrik eta gertatzen ari zenaren kontziente; beldurrak aidean. Berdin ginen bere familiakoak ere, beldurrak aidean eta amorruz beterik. Amorratuta geunden bera hiltzen ari zitzaizkigula jakinik. Azkenean, lehen izualdi hori gainditu eta ZIUtik atera zen. Hala ere, gutxi iraun zuen poztasun horrek, gau horretan bertan itzuli baitzen ZIUra, sekula ez irteteko.\nEzin izan genuen merezi zuen bezala agurtu\nDenaz kontziente eta beldurrez, baina azkeneraino borrokan. ZIUko bisitak oso mugatuak ziren (ordu bat eguerdian eta beste bat arratsaldez). Gainontzeko denbora bakarrik pasatzen zuen, denbora pasatzeko telebistarik ere ez zuela, eta halako desastrearen zergatia zein zen jakin gabe, ezta zer garapen izango zuen ere. Bisitetan bera animatzen saiatu ginen, bideodeiak egin genituen familiako gainontzekoekin, baina pasatzen zen egun bakoitzeko, gero eta kontzienteago ginen amaiera gero eta gertuago zegoela. Gogoratzen dut nola bisitetako batean kontatu zidan, amets asko egin zituela gau hartan, eta bat-batean esnatu zela, oso nahigabetuta eta negarrez.\nAzkenean, ezin izan genuen merezi zuen bezala agurtu eta medikuek ere ezin izan zizkioten behar zituen zainketa aringarriak egin. Egun batetik bestera, deskonpentsazio guztia are gehiago larritu eta jada ezin izan zion buelta eman. Sedazioarekin hasi ziren, uztailaren 23ko goizaldean bere bi seme-alabek lagunduta hil zen arte.\nGaur egun, gutxinaka bere galera gainditzen eta dolua egiten dugun bitartean, jendearen ezinegona jasan behar izaten dugu, batzuetan haserrea ere bai, bere heriotzaren arrazoia modu irekian azaltzen dugunean. Egia kontatzean, sufrimendu guzti hori eta zorigaiztoko amaiera txertoaren ondoriozkoak direla kontatzean, erasotuak sentitzen direla dirudi. Geuk ikastea nahi duten diskurtso ofizialak bere lekua ondo hartu du gizartearen gehiengoaren burmuinetan. Kontrako datu asko, eta protokolo eta neurrien etengabeko kontraesanak badaude ere. Diskurtso hori errepikatzen jarraitzen dute eta bide hori jarraitzen ez dugunok baztertzen eta erasotzen gaituzte. Ez gara negazionistak, ez dugu mikrotxip bat sartuko digutenik uste… Baina ez gara isilduko, eta ez dugu beste aldera begiratuko gauzak bat ez datozenean, eskubideak eta askatasuna kentzen dizkigutenean eta are gutxiago, guzti honek sufrimendu eta heriotza asko sortu dituenean. Amoña, borrokalari bat izan zara, eta orain guk hitz egingo dugu zugatik, egiagatik.\n5 erantzun “Zugatik, Amoña, behar baino lehenago isildutako ahotsagatik” bidalketan\n2022ko otsailak 20, 11:13\nZinez sentitzen ditut zuen sufrikario eta amorrua\nEspero dut zuk esan bezala ozen entzun dadila zuen tragedia, beste askorena bezala.\nEsango nizuke errespetu gustiaz zu ere negacionista zarela, uste ez izan arren. Negacionista izan gara arlo batetaz edo besteaz diktadura “sanitarioa” salatzen dugun guztiak. Hasieratik inokulazioak amarru erehiltzailez prestatzen ari zirelako, irtenbideak bakarratzat hasiera batetik prestatuta zegoelako, pairatu ditugun protokoloak begi bisitan osasunaren aldekoak izan beharrean kalterako direlako, etabar etabar. Diskurtso bakarratik urrundu eta zerbait zalatu edota kritikatu dugun guztioi etiketa hori jarri zaigu. Batzuk hasieratik ikusten genuelako (legea aldatu beraien bizkarra albondorioetatik salbu uzteko, interés-gatazka izugarriak, eragileen agiriko aitorpenak, Osasun konzeptua bera) guzti hau pekatuz beteta zegoen hasieratik, askok negar egiten dute begiak garaiz ez irekitzeagatik. Ireki orduko, inkisizioak negazionisten taldera pasako gaituzte multzo eginda. “negazionisten” aldean ematen duen baino arrazionaltasun gehiago dago. Hedabideek dena nahastu eta iraindu arren, multzo anitz horretan erresistentzia eta borroka daude.\n2022ko otsailak 20, 13:46\nGure herriarekin egiten ari diren izugarrikeriaren tetigantza argi eta urragarria.\nEz bakarrik zuek, zuzeneko senideok, hitz egingo duzue borrokalari horren ahotik, baizik eta herri honen zati bat ere bere ahotsa izango garela.\n2022ko otsailak 20, 14:02\nFamilia hitza ez dut maite.\nFamulus, morroi, neskame…\nGeure esateko eran,\nzera esaten da:\n“Beraiek sufritutakia alperrik izan ez dadin, zerbait egingo dugu, oso ona, geure bizitzakaz”.\n2022ko otsailak 20, 19:14\nGertatu jatzuena sentitzen dot. Nire ustez zure amama profesional baten laguntzagaz etxean hobeto izango zan. Alde batean txertoaren ondorioz gaixotasuna zala itxitzen badogu ( zer esango dogu txertatu barik gagozan : Bagenkiela, txerto honen alde dagozan profesionalek interesak daukiezala edo informazio gitxi dabela eta abar, ia ia dana esanda dago) eta bakarrik zure amama gaixorik egoala kontuan hartzen badogu, hainbeste egun ospitalean sufridu besterik ez eban egin. Etxean beharbada beste tratamendu bategaz osatuko zan ala ez. Pentsauko dogu ez egoala erremediorik. Batzuok senideak oso gaixorik euki genduzan eta etxean izan ziran hil arte. 24 lau orduz familiagaz, egoera kudeatzeko behar genduanean profesional bat gure alboan . Ez dauka zer ikusirik ospitale bateko bizipenakaz eta amaiera nahiko lasaia izaten da. Honegaz esan gura dot beste medikuntza eredu bat dagoala.\n2022ko otsailak 20, 22:56\nAupa Beñat zuekin gelditu\nda amoñaren bihotza\nnahiz ta egiak sarri eragin\nbatzuen begirada hotza\nbeldurra gainditzen dugunean\ngainditzen da heriotza!


Katxonderstan: Gutun irekia Jaurlaritzari: Zergatik ez eman dirua "El Padre de Caín" telesailari euskara sustatzeagatik?\nGutun irekia Jaurlaritzari: Zergatik ez eman dirua "El Padre de Caín" telesailari euskara sustatzeagatik?\nJaurlaritzako Kultura Saileko arduradun maiteok:\nHizkuntz Politikarako diru laguntzen arduradun nagusiak zareten aldetik, proposamen xume batekin natorkizue. Jakin badakit jende okupatua zaretela eta lan asko duzuela Euskararen Txantxangorria bazter guztietan jartzen, baina uste dut proposamen hau euskararen onerako izango dela, eta aintzat hartuko duzuela.\nArgitaratu berri dituzue euskara sustatzeagatik hedabideei emandako diru laguntzen kopuruak, eta kritika bidegabe eta antidemokratiko ugari jaso dituzue. Nik, berriz, txaloak besterik ez ditut zuentzat. Txalo, txalo, txalo.\nIzan ere, nola kritikatu daiteke El Correori edo Diario Vascori Berriari baino diru gehiago eman izana Interneteko edukiengatik? Zergatik haserretzen dira Berriak gero eta diru laguntza txikiagoa duelako? Eta zergatik sumintzen dira Hala Bedi irratia lizentziarik gabe uztea erabaki duzuelako?\nKritika horiek egiten dituztenek ez dute ulertu euskararen zabalkundean gaztelaniazko hedabideak euskarazko hedabideak baino garrantzitsuagoak direla. Zergatik? Irismenagatik, bistan denez.\nIzan ere, hori da gakoa: Irismena.\nIrismena. Ahalik eta jende gehienarengana iristea. Ahalik eta toki gehienetara iristea. Horregatik dira diru laguntzak baloratzeko puntuen %70 irismenagatik. Txalotzekoa hori ere.\nHartara, irismena bada gehien baloratzen dena, ez dut ulertzen zergatik utzi duzuen Tele5-eko "El padre de Caín" diru laguntzetatik at. Telesail horretan, elkarbizitza baketsuaren aldarria egiteaz gain, euskararen ikaragarrizko zabalkundea egiten dute.\nIzan ere, telesail horretan euskara erabiltzen da (eta asko gainera!). Bi guardia zibil herriko taberna batera sartu, eta behean irudikatutako elkarrizketa izan dute tabernariarekin.\nOharra: Euskarazko elkarrizketa gaztelaniazko azpitituluekin eman zuten, elebakar erdaldunekin tentsiorik ez sortzeko. Elkarrizketa komiki estiloan irudikatu dut. Inork ikusi nahi badu, ikusgai duzue Tele5-ren webgunean (24:24tik aurrera).\nTxalo! Txalo! Txalo! Hunkigarria! Eta zer esan azpitituluen kalitateaz? Ketler...\nGutxienekoa da zenbat hitz egiten duten euskaraz telesailean. Gutxienekoa segundo batzuetan bakarrik hitz egitea. Gutxienekoa da hori.\nIrismena da aintzat hartu behar duguna.\nIzan ere, telesaila bi egunetan eman zuten. Lehenengo egunean, 3.223.000 ikuslek ikusi zuten. Bigarren egunean, 2.518.000 ikuslek ikusi zuten.\nHori bai dela irismena! Milioika ikuslerengana iritsi zen euskara! Milioika etxeetara iritsi zen euskara!\nNoiz iritsiko dira euskarazko hedabideak hainbeste ikusle/entzule/irakurle izatera? E? Noiz? Noiz? Noiz?\nHorregatik guztiagatik, zilegi bekit zuei, Jaurlaritzako arduradunei, proposatzea "El padre de Caín"-i euskara sustatzeagatik diru laguntza ematea.\nKontuan hartuta "El padre de Caín" telesaila 5.700.000 ikusle inguruk ikusi dutela, ikusle bakoitzagatik zentimo bat ematea. Hau da, guztira, 5.700.000 euro ematea. Zer da, ba, zentimo bat? Nork esango du zentimo bat asko dela euskara milioika lagunengana helarazteagatik?\nProposamen hau aintzat haruko duzuelakoan, jaso ezazue nire agurrik beroena.\nMusu bat Txantxangorriari!\nPost-data: Herriko tabernako zatia berrikusten ari naizela, hara zer topatu dudan!\nEgilea: martinkitto3@gmail.com ordua: 12:17\nEtiketak: diru laguntzak, EAJ, El padre de Caín, euskara, hizkuntz politika, Jaurlaritza, Tele5, Vocento


Asterix eta Kleopatra - Wikipedia, entziklopedia askea.\nAsterix, Obelix, Kleopatra VII.a eta Julio Zesar\n←Asterix Galiako itzulian Asterix eta Kleopatra →Buruzagien burruka\nAsterix eta Kleopatra (frantsesez: Astérix et Cléopâtre) Asterixen abenturak kontatzen dituen seigarren komikia da. René Goscinnyk eta Albert Uderzok egin zuten. Pilote aldizkarian argitaratu zuten 215. eta 257. aleen artean eta, album moduan, 1965ean.\n1968an izen bereko marrazki bizidun filma estreinatu zen eta 2002an zinemara eraman zuten, Astérix et Obélix : Mission Cléopâtre filmera hain zuzen ere.\nKleopatra eta Julio Zesar maiteleek apustu egin dute: basamortuaren erdian Zesarren omenezko jauregi bat hiru hilabetetan eraikiz gero, Zesarrek egiptoarren handitasuna aintzat hartuko du. Horretarako, Kleopatrak Numerobis arkitektoa kontratatuko du eta honek mirari bat behar izango du.\nKleopatra Elizabeth Taylorren karikatura bat da. 1963an egindako izen bereko filmari hainbat erreferentzia egiten dizkiote egileek.\nAsterix Galiako itzulian Asterixen abenturak


«Ereiteko garaian gaude» — dantzan.eus\nHemen zaude: Hasiera › Hemeroteka › «Ereiteko garaian gaude»\n«Ereiteko garaian gaude»\nIdoia Zabaleta, dantzaria\nEuskal dantzetara ohituak gaude, baina dantza garaikidea ezkutuago dago. Zer moduzko osasuna du?\nEuskal Herriko dantza garaikidea maila amateurrean dago, dantzari oso onak daude eta asko, gainera, baina dantza mundua murriztuta dago. Dantza garaikidean orain, ereiteko garaian gaude. Dantza edo mugimenduarekiko interesa beste hainbat ikuspegitatik, antzerkitik adibidez, arte ederretatik... hedatzen ari da, orain erein egin behar dugu gero jasotzeko. Daukagun gaixotasuna da, bai hemen eta baita beste hainbat lekutan ere, gaudenok oso gauza desberdinak egiten ditugula: klaseak ematen ditugu, ikerkuntzan ari gara, gauzak antolatzen ditugu... eta hori gaixotasun bat da.\nHarrobia badago baina dantza zirkuiturik edo programarik ez duzuela entzuten dugu.\nBai, hori betikoa dugu. Euskal Herriko dantza egoera beste hainbat lekutakoa bezalakoa da, Euskal Herriaren egoera politiko eta sozialagatik gure mundua murritza da. Erakundeen aldetik oso programazio eskasa dago; Bilboko La Fundicionen ari dira lan eta lan, antzerki mailan eta baita dantzaren arloan ere. Baina bestela ez dago programaziorik. Dantza programatzeak arriskuak dauzka jendea ez baita dantza ikustera joaten. Ez bada eskaintzen, ez da joango, eta ez bada joatean, ez da eskainiko... arrautza eta oiloarena bezala da.\nErakundeek proiektuak behar dituzte, dirua daukate baina ez daukate irizpide kultural garbirik, ez daukate ideiarik. Gainera, gauden egoeran, badirudi kultura azkeneko gauza dela, eta horren barruan, dantza azken-azkenekoa da. Dirua nonbait badago, baina ez dago irizpiderik.\nEuskal Herrian espezializatu al daiteke dantza garaikidean ala kanpora irten behar da?\nHemen bertan oso gaztea da dantzaren bizitza; dantzari oso onak egon izan dira baina kanpora joan dira. Hemen gelditzen ari garenon artean, interesa hedatzen ari da, baina espezializaziorik gabeko mundua da. Horretan guztion interesa eta ardura behar da, bai erakundeena, publikoarena... Hezkuntza aldetik, hemen ikasteko modua badago, dantzaren inguruko hezkuntza sakona jaso daiteke hemendik atera gabe. Gero, gauza guztietan bezala, kanporatzea ona da. Profesional bezala, hemen sormen lana eginez Euskal Herrian bizitzea oso-oso zaila da. Ari garenok maila berean gaude, eta ekoizpenak egin ditugu baina ez gara horretatik bizi. Egin izan dugu ikerkuntza moduan. Damian Muñoz adibidez espezializatu da ikerkuntzan eta orain Kataluniara joan da. Jon Munduate eta Blanca Calvo Euskal Herrian bizi dira eta produkziotik bizi dira, baina beren harremana handia da Europarekin. Hemen oso zaila dago.\nDantza garaikideak gurean ba al du publikorik?\nHori da dantza murriztuarazten duen beste faktore bat. Euskal Herrian, Europan bezala, paradoxa bat gertatzen da: alde batetik gorputzarekiko eta mugimenduarekiko interes global bat dago, kezka garaikide bat da eta dantzaren hainbat gauza erabiltzen ari dira bai zineman eta baita antzerkian ere. Baina beste alde batetik, dantza arte eszeniko gisa krisian dago, bere lenguaia krisian dago. Orain asmatu beharrean gaude. Arte eszenikoetan antzerkiaren errituak aldatu egin behar dira.\nIkerkuntzaren mundua, bilaketarena ere oso gustuko duzu ezta? Zer aurkitu nahi duzu?\nMemento honetan ikerkuntza mailan nire sormen kezka da dantza, arte garaikide bezala nola defenda dezakegun; nire sormen kezka nagusiena hori da. Bestalde, antzerkiaren kodea ere oso finkatua dago dantzan: publikoa, denbora, iruditeria... eta hori nola apurtu da nire kezka.\nEta nola defenda dezakezu dantza artea dela?\nOraindik galderak besterik ez ditut, ez naiz erantzunetara iritsi. Erantzunak bilatzeak eramaten nau beste prozesu batean sartzera, eta hor beste galdera batzuk etorriko dira: dantza arte eta komunikazio zubietan nola kokatu... Nik hainbat pieza egin ditut, baina hainbat pieza dira lau edo bost. Pieza horiek pausoak besterik ez dira, ikerkuntza munduan emandako pausoak. Ikerkuntzari irtenbidea eman behar diozu produkzio batean, eta horretarako esfortzu handia egin behar duzu, eta hori ikerkuntzan pauso bat baino ez da.\nZure eskemetan inprobisazioak leku handia du.\nNiri inprobisazioa asko gustatzen zait, inprobisazioa arte eszeniko bezala, publikoaren aurrean jarri eta inprobisatzea gustuko dut. Nahiz eta hizkuntza bat den eta teknika bat behar den hizkuntza hori oso zaila da, oso arriskutsua. Funtzionatzen duenean oso gauza berezia da, publikoari transmititzen zaio gauza hori memento zehatz horretan ari dela gertatzen, publikoa oso partaide aktiboa da, baina hori funtzionatzen duen kasuetan bakarrik. Inprobisazioak eman dizkidan tresnak izan dira erabilgarrienak taula gainean, asko ikasi dut interprete gisa . Niri inprobisazioaren joko hori asko gustatzen zait, eta aurrera begira, jokoa jokatzeko modua bera ikertu nahi dut, jokoaren erregelak nola taulara eraman aztertu nahi dut.\nDantzaren Nazioarteko Egunean ba al dago zer ospaturik?\nDantzaren egoera ikusirik ez dago zer ospaturik; orokorrean uste dut ez dugula ezer ospatzeko. Baina horrelako egunak aprobetxa daitezke dantza kaleratzeko, jendeari erakusteko, azken batean jendea sentsibilizatzeko egun aproposa da.\nMongoliara bidaia kulturala\nEmakumeei eta umeei zuzenduriko Zeru urdina piezarekin Idoia Zabaleta (Moare dantza taldea), Garbiñe Tolosa (Mediterraneo Mitica antzerki taldea), Mako Gomez (Isurpen) eta Juan Gonzalez Mongoliara joango dira Kyrgyzstango gobernuz kanpoko erakunde batek eta Mongoliako eta Uzbekistango emakume elkarteek ekainean, uztailean eta abuztuan lotu baitizkiete emanaldiak. Beren proiektuarekin gehienbat emakumeak sentsibilizatu direla ikusirik, «emakumeen begirada horretan sartzen» saiatu dira bidaiariak.\nMongolian dantza folklorikoa dago oso garatua; musika ere asko lantzen dute, eta «horregatik guk trikia eramango dugu, giroa sortzeko». Helburu bat du bidaia honek: «guk antzerki-dantza eraman eta esperientzia ekarri nahi dugu». Mongoliako dantzaren ingurukoak ekartzeaz gain, hango literatura ere bildu nahi dute, Amaia Ibarraran EHUko irakasleak hango elezaharrak jasoko ditu...


Estatu mailako gizonezkoen waterpoloko ligak bukatu dira | EIF / FVN\n02 de mayo de 2016 Espainia, Waterpoloa\nEstatu mailako gizonezkoen waterpoloko ligak bukatu dira\nAsteburu honetan, estatu mailan dabiltzan gizonezkoen hiru talde euskaldunek beraien ligak bukatu dituzte. Emakumezkoei oraindik partida batfalta zaie liga bukatzeko. Azken asteburuko emaitzak alde batera utzita, lau taldeek harro egoteko arrazoiak dituzte.\nAzken aurreko jaurdunaldian, Leioa WLB taldeak 7-10 emaitzarekin irabazi zion U.E. Horta taldeari. Emaitza honekin, emakumezkoen euskal talde batek sekula lortu duen emaitzik onena lortzeko aukera ezinhobea dute, espainiako lehenengo mailako hirugarren postua. Azken urteotan izan duten hobekuntza kontuan izanik, agian hemendik pare bat denboralditara euskal talde bat izango dugu espainiako emakumezkoen mailarik altuenean. Aurten oso gertu gera daitezke.\nLeioako beste taldeak ere sailkapen bikaina lortu du gizonezkoen espainiako lehenengo mailan. Askartzaren 6. postua, kalitate haundiko jokalari gazteekin lortua, eskumaldekoek egiten duten harrobi lan onaren erakusgarria da.\nEzkerraldera zeharkatuz denboraldiko helburua lortu duen beste talde bat aurkitzen dugu. Portugaleteko Nautica taldeak, nahiz eta denboraldi hasieran duda batzuk erakutsi, bigarren buelta ikaragarria egin du eta honi esker maila mantentzea lortu du. Portugaleteko mutilek egindako 30 puntuek erakutsi dute talde onek are gorago bukatzeko gaitasuna duela.\nBukatzeko, Club Deportivoko mutilak dira helburua lortu ez duten bakarrak. Dena den, denboraldian zehar jasandako zailtasunak ikusirik, Bilbotarrak harro egoteko arrazoi ugari dituzte. Aurreko urteetan garrantzitsuak izan ziren jokalari askoren falta izan arren, arerio gehienei indarrez egin diete aurre.\nDatorren astean EH ligatik estatu mailako ligara igotzeko aukera jokatuko duten taldeak jarraitu behar ditugu orain, datorren denboraldian estatu mailan ea ordezkari gehiago ditugun ikusteko.


Herenegun | Enbata\nHarrera / Artikuluak / Iritzia / Ikus Puntuak / Herenegun\n« La taxe carbone carbonisée ? (2/2)\nConstruire un territoire »\nHerenegun programaren inguruko eztabaida guztiak erakusten duena da hezkuntzaren ikuspegi bertikal bat, agintariek irakasleei eta ondoren ikasleei inposatu nahi dieten zerbait bezala. Modu hori irakaskuntzaren gaur egungo izaeraren eta beharren kontrakoa da. Irakaskuntza bera anitz aldatzen ari da, eta gehiago aldatu behar luke. Ikaste prozesuan, ikasleentzat aberasgarriena ez da eduki biziki determinatu batzuk ematea, horiek ikas ditzaten. Aberasgarriagoa eta dinamikoagoa da ikasleak jartzea gaiak aztertzen. Haiek bilatzea informazioa, haiek ikertzea eta ondorioak ateratzea.\nHerenegun programaren inguruko eztabaida guztiak erakusten duena da\nhezkuntzaren ikuspegi bertikal bat,\nagintariek irakasleei eta ondoren ikasleei\ninposatu nahi dieten zerbait bezala.\nJendartea Iparraldetik Hauteskundeak Hedabideak Nortasunak Laborantza Eko-soziala Politika Nazioartea Euskara Ekologia


MODE M GALTZA ELASTIKOA\nBabestu zaitez Ternua etxearen gizonentzako MODE PANT lehen geruzako mallekin. Hari birziklatuz fabrikatutako jantzi honek funtzio anitzeko errendimendua emango dizu. Berehala lehortzen da eta epela, transpiragarria, arina, oso erosoa eta elastikoa da, mugimendu aldetik erabateko askatasuna izan dezazun trekkingean, mendi-ibilaldian, eskian edota trail runningean. Jostura lauak ditu erosotasuna areagotzeko. Horrez gain, usaina kontrolatzeko Polygiene tratamendua darama.


Irekia Eusko Jaurlaritza - Gobierno Vasco :: EHAA xedapena 201805892\nHurrenkenaren zenbakia: 201805892\nAipatutako erabakia zuzenean jakinaraztea lortu ez denez, ediktu hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legeak 44. artikuluan eta Euskal Autonomia Erkidegoko Izatezko Bikoteen Erregistroaren Erregelamenduaren maiatzaren 16ko 155/2017 Dekretuaren 19. artikuluan xedatutakoa betetzeko.\nInteresdunak baliogabetzeko eskabidea eskuragarri du Gipuzkoako Izatezko Bikoteen Erregistroaren bulegoan.\nEDIKTUA, 2018ko apirilaren 11koa, Familia Politikako eta Aniztasuneko zuzendariarena, zeinaren bidez jakinarazten baita Euskal Autonomia Erkidegoko Izatezko Bikoteen Erregistroan egindako inskripzio bat amaitutzat jotzeko alde bakarreko erabakia.\nEDIKTUA, 2018ko irailaren 10ekoa, Familia Politikako eta Aniztasuneko zuzendariarena, zeinaren bidez alde bakarreko erabaki bat jakinarazten baita, Euskal Autonomia Erkidegoko Izatezko Bikoteen Erregistroan egindako inskripzio bat amaitutzat jotzeko dena.\nIRAGARKIA, 2018ko abuztuaren 23koa, Familia Politikako eta Aniztasuneko zuzendariarena, zeinaren bidez jakinarazten baita Euskal Autonomia Erkidegoko Izatezko Bikoteen Erregistroan egindako inskripzio bat amaitutzat jotzeko alde bakarreko erabakia.\nIRAGARKIA, 2017ko abuztuaren 2koa, Familia Politikako eta Aniztasuneko zuzendariarena, zeinaren bidez jakinarazten baita Euskal Autonomia Erkidegoko Izatezko Bikoteen Erregistroan egindako inskripzio bat amaitutzat jotzeko alde bakarreko erabakia.\nIRAGARKIA, 2018ko abenduaren 28koa, Familia Politikako eta Aniztasuneko zuzendariarena, Euskal Autonomia Erkidegoko Izatezko Bikoteen Erregistroan egindako inskripzio bat amaitutzat jotzeko alde bakarreko erabakia jakinaraztekoa.


Galderekin bizi - Noticias de Gipuzkoa\nkarmele jaio 30.10.2020 | 00:23\nNire alabari munduko galdera guztiak datozkio burura ohera sartzen denean. Psikoanalistaren dibanean balego bezala, ohean etzanda, sabaiari begira, berba egiteko gogoa pizten zaio, barnean dituen kezka guztiak azaltzekoa, eta konturatu naiz botatzen dituen gehienak galderak izaten direla. Aurrekoan, adibidez, galdetu zidan ea munduko pertsona guztiak familia berekoak garen. Zergatik galdetzen zidan esan nion, eta azaldu zidan gizakia sortu zenean familia bakarra sortu zela, beraz, denak gatozela familia beretik, zeozer garela. Lehengusuak edo. Arrazoia eman nion, ia beti bezala.\nPentsatu nuen orduan zenbat galdera dituen alabak bere buruan, zenbat zalantza, zenbat ziurgabetasun. Zalantza horietatik, ziurgabetasun egoera horretatik, sortzen dira galderak. Helduei, aldiz, askotan galderak egitea ahazten zaigu, gauzak diren bezalakoak onartzen joateko joera dugu, gauzak zalan-tzan jartzeko beldurra bagenu bezala. Izan ere, nahiago izaten dugu erantzun potoloek ematen diguten babesa eta segurtasuna. Askotan, galderek beldurra ematen digute. Eta beldurrak eraginda, azkenean gauzen zergatiei buruz galdetzea ere ahaztu egiten zaigu.\nPandemia hau, ordea, ziurgabetasunekin bizi-tzeko froga bat bihurtzen ari da. Hori da, agian, zailena. Hurrengo egunean, astean, hilabetean gauzak nola egongo diren jakin gabe, gaur eguneko erabakiak hartzen jarrai-tzen jakitea. Galderekin bizitzen jakitea, ziurgabetasunekin, zeure buruaren eta zeure munduaren ahulezia eta hauskortasuna kontuan izanda.\nAgian inoiz baino egoera egokiena da gure galderei mugarik ez jartzeko. Galdera potoloak mahai gainean jartzeko. Galdera berriak asmatzeko. Egoera askoren zergatiaz hausnartzeko eta bide berriak nola izan daitezkeen imajinatzeko.\nAgian psikoanalistaren dibanean bezala, ohean etzanda eta sabaira begira, beste mundu mota bat amesteko une egokiena da oraingoa. Agian garai egokiena da antsietatez erantzun berriak bilatzen ibili ordez, horren aurretik, galdera berriak egitekoa. Ume batek beldurrik eta aurreiritzirik gabe egoera honetan egingo lituzkeen galderen antzekoak.


Eman bostekoa Auzolandegiei! – Gazteaukera Blog\nAsier Izagirre Sistiaga Pasai Donibaneko gazteak egindako kartelak eta leloak irabazi du, Auzolandegiak 2018 kartel lehiaketa. Euskal Filologia ikasketak eginak ditu eta bere zaletasunen artean bidaiatzea eta herrialde ezberdinetako jendea ezagutzea dagoela esan digu. Natura eta honekin harremana duten kirolak ere oso gustuko ditu.\nNola bururatu zitzaizun Auzolandegien kartel lehiaketan parte hartzea?\nGazteaukerako orrialdean kuxkuxean nenbilela izan nuen lehiaketa honen berri. Zera galdetu nion neure buruari: Zergatik ez duzu parte hartzen? Lehiaketa polita eta saria are politagoa, aurrera beraz!\nEzagutzen duzu programa, inoiz parte hartu duzu? (hala bada aipatu non, eta antzeko programaren batean parte hartu baduzu baita ere aipatu)\nNoski, duela urte dezente auzolandegi batean hartu nuen parte. Ez nintzen urrunegi joan, Bergarako auzolandegi batean izan nintzen. Ez gara, ordea, oso urrutira joan behar abentura politak bizi eta jende berezia aurkitzeko. Auzolandegietaz gain, zenbait gazte proiektu eta boluntariotza programatan hartu dut parte Europa mailan.\nZer adierazi nahi izan duzu zure irudi eta leloarekin (Eman bostekoa!)?\nHamaika eskuk batera lan eginez milaka gauza egin daitezkeela azaldu nahi nuen. Guzti honi giro ona eta irribarre zabal bat gehitzen badizkiogu, talde lanaren inguruan esperientzia ederrak sor daitezkeela adierazi nahi nuen.\nSaria irabaztea espero zenuen?\nEgia esan zuen deia jaso nuenean lanean nengoen, beraz ezustean harrapatu ninduen deiak, are gehiago saria irabazi nuela esan zenidatenean. Eguna alaitu zenidaten eta albistea ingurukoekin partekatzeko gogo ederra eman zenidaten. Esperantza beti dago hor baina beste lehiakideen lanen kalitatea ikusi ondoren oso zorteko izan naizela uste dut.\nNora joatea gustatuko litzaizuke bidaian sariari esker?\nOraindik ez dut herrialde zehatz bat buruan. Albiste eder hau atzo jaso nuen eta dagoeneko hasi naiz nora eta noiz joango naizen pentsatzen. Hego eta zentro Amerikako herrialde asko ezagutzea gustatuko litzaidake, beraz aukera nire esku egonda, hamaika aldiz pentsatu beharko dut zein den momentu honetan bisitatzeko gogo gehien dudan lekua.\nHorrelako lehiaketetan parte hartzera animatuko zenituzke gazteak?\nZalantzarik gabe! Ziur nago gazte guztiok dauzkagula lehiaketara aurkezteko moduko argazki edo lanak. Parte hartze prozesu sinplea izanda, edozein animatuko nuke hurrengo urtean parte hartzera, are gehiago saria zein den ikusita!\nGazteaukera\t2018-02-28T10:05:40+01:00\t2018/02/27|Auzolandegiak, Elkarrizketak|Iruzkin bat\n“Ezagutu Ceuta” auzolandegia 2019\n2019/10/01 | Iruzkin bat\n2018/03/21 | Iruzkin bat\n2017/12/21 | Iruzkin bat\nArtxiboa Aukeratu hilabetea 2020(e)ko urria 2020(e)ko iraila 2020(e)ko uztaila 2020(e)ko ekaina 2020(e)ko maiatza 2020(e)ko martxoa 2020(e)ko otsaila 2019(e)ko abendua 2019(e)ko urria 2019(e)ko iraila 2019(e)ko uztaila 2019(e)ko maiatza 2019(e)ko apirila 2019(e)ko martxoa 2019(e)ko otsaila 2018(e)ko abendua 2018(e)ko azaroa 2018(e)ko urria 2018(e)ko iraila 2018(e)ko uztaila 2018(e)ko ekaina 2018(e)ko apirila 2018(e)ko martxoa 2018(e)ko otsaila 2018(e)ko urtarrila 2017(e)ko abendua 2017(e)ko azaroa 2017(e)ko urria 2017(e)ko iraila 2017(e)ko abuztua 2017(e)ko uztaila 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko otsaila 2017(e)ko urtarrila 2016(e)ko azaroa 2016(e)ko urria 2016(e)ko iraila 2016(e)ko abuztua 2016(e)ko uztaila 2016(e)ko ekaina 2016(e)ko maiatza 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko urria 2015(e)ko iraila 2015(e)ko abuztua 2015(e)ko uztaila 2015(e)ko ekaina 2015(e)ko maiatza 2015(e)ko apirila 2015(e)ko martxoa 2015(e)ko otsaila 2015(e)ko urtarrila 2014(e)ko abendua 2014(e)ko azaroa 2014(e)ko urria 2014(e)ko iraila 2014(e)ko abuztua 2014(e)ko uztaila 2014(e)ko ekaina 2014(e)ko maiatza 2014(e)ko apirila 2014(e)ko martxoa 2014(e)ko otsaila 2014(e)ko urtarrila 2013(e)ko abendua 2013(e)ko azaroa 2013(e)ko urria 2013(e)ko iraila 2013(e)ko abuztua 2013(e)ko uztaila 2013(e)ko ekaina 2013(e)ko maiatza 2013(e)ko apirila 2013(e)ko martxoa 2013(e)ko otsaila 2013(e)ko urtarrila 2012(e)ko abendua 2012(e)ko azaroa 2012(e)ko urria 2012(e)ko iraila 2012(e)ko abuztua 2012(e)ko uztaila 2012(e)ko ekaina 2012(e)ko maiatza 2012(e)ko apirila 2012(e)ko martxoa 2012(e)ko otsaila 2012(e)ko urtarrila 2011(e)ko abendua 2011(e)ko azaroa 2011(e)ko urria 2011(e)ko iraila 2011(e)ko abuztua 2011(e)ko uztaila 2011(e)ko ekaina 2011(e)ko maiatza 2011(e)ko apirila 2011(e)ko martxoa 2011(e)ko otsaila 2011(e)ko urtarrila 2010(e)ko abendua 2010(e)ko azaroa 2010(e)ko urria 2010(e)ko iraila 2010(e)ko abuztua 2010(e)ko uztaila 2010(e)ko ekaina 2010(e)ko maiatza 2010(e)ko apirila 2008(e)ko urria 2008(e)ko uztaila 2008(e)ko ekaina 2008(e)ko maiatza 2008(e)ko apirila 2008(e)ko martxoa 2008(e)ko otsaila 2008(e)ko urtarrila 2007(e)ko abendua 2007(e)ko azaroa 2007(e)ko urria 2007(e)ko iraila 2007(e)ko abuztua 2007(e)ko uztaila 2007(e)ko ekaina 2007(e)ko maiatza 2007(e)ko apirila 2007(e)ko martxoa 2007(e)ko otsaila 2006(e)ko maiatza 2006(e)ko apirila


Euskal Idazleen Elkartea – Euskal Wikilarien Kultur Elkartea\nWikiLiburutegiak egitasmoa: Idazlezainak\nData: 21 iraila\nAdar askoko zuhaitza da Wikipedia. Konturatuko zineten honezkero. Horregatik, gaurkoan, WikiLiburutegiak egitasmoaren berri emango dizuegu. 2015eko udazkenean sortu zen, eta Donostiako Udal Liburutegiko Haur Liburuaren Dokumentaziogunearen, Donostia 2016 Fundazioaren, Euskal Idazleen Elkartearen, Euskal Herriko Unibertsitatearen eta Euskal Wikilarien Kultura Elkartearen (oh.: EWKE, elkarte gisa, 2016ko urtarrilean sortu zen) eskutik abiarazitako egitasmoa da. Proiektuaren helburuen artean daude euskal idazleen artikuluak sortu, osatu eta eguneratzea; Haur eta Gazte Literaturaren edukiak zabaltzea; Donostiako Haur Liburuaren Dokumentaziogunearen bilduma ezagutzera ematea eta alfabetizazio digitala sustatzea; eta Wikipedia ikasleen artean zabaltzea eta ikasle horiek edukien sortzaile bihurtzea. Izan ere, Euskal Herriko Unibertsitateko Irakasle Eskolako ikasleek ere proiektuan parte hartzen dute. Baina… goazen banan-banan.


ELHUYAR Basque Research - Albistea: i-Sare, Gipuzkoako lehen mikrosare elektriko adimenduna\nHasiera > Albisteak > i-Sare, Gipuzkoako lehen mikrosare elektriko adimenduna\ni-Sare, Gipuzkoako lehen mikrosare elektriko adimenduna\nNoiz argitaratua: 14/12/18 | Kategoria: Ikerketa | Gaiak: #Ingurumena\nElkarrekin koordinatuta dauden ekipoak konbinatzen dituzten sistema elektrikoak dira mikrosare adimendunak, eta hau dute helburu: ahalik eta gehiena doitzea sortzen den energia unean uneko eskarira, betiere ahalik eta eraginkortasunik handiena lortzearren (energia-kosturik txikiena, alegia). Espainiako estatuko lehenbiziko mikrosare esperimentala da i-Sare Microgrid Gipuzkoa; Donostiako 27. industrialdean dago, eta 400 kWeko potentzia du. Elektrizitatea sortzeko eta biltegiratzeko zenbait teknologiaren eraginkortasuna eta bideragarritasuna probatzeko eta garatzeko "saiakuntza-bankua" izango da mikrosare hori. Epe labur, ertain eta luzera produktu, zerbitzu eta ekipo berriak garatzeko lagungarri izango zaie i-Sare sektoreko euskal enpresei, gero haiek merkaturatu ditzaten. Hartara, hobetu egingo da enpresa horien posizioa nazioartean, areagotu egingo dira haien ahalmenak, enplegua sortuko dute, eta negozio-lerro berriak zabalduko.\nEnergia eraginkortasunez kudeatzen duenez, baliabideak optimizatuz eta energia era automatizatuan eta adimentsuan banatuz, energia aurrezten, kostuak murrizten, azpiegiturak hobeto erabiltzen eta sistemaren fidagarritasuna areagotzen laguntzen du i-Sarek. Hona zer lortu nahi den mikrosarea erabiliz: hainbat energia berriztagarriren erabilera sustatzea, berotegi-efektuko gasen emisioak gutxitzea, eta etorkizuneko Smart Grideko sare elektrikoen funtzionamenduaren ingurumen-inpaktua jaistea.\nGipuzkoako Foru Aldundia da i-Sare proiektuaren gidari, Euskadiko Elektronika, Informatika eta Telekomunikazioen Clusterraren (GAIA-Cluster TEIC), IK4 Research Alliance, Jema Energy, Cegasa Internacional, Electro TAZ, Ingesea, Oasa Transformadores, IK4-Cidetec eta IK4-Teknikerren laguntzarekin, eta Ceit-IK4, Donostiako Sustapena eta Iberdrola ditu bazkide laguntzaile.\nZazpi milioi euro inbertitu dituzte Gipuzkoako Foru Aldundiak, Euskadiko FEDER Programa Operatiboak (2007-2013) eta proiektuko partaide diren enpresa eta zentro teknologikoek i-Saren.\nGipuzkoako Energia 2012-2015 Foru Planaren mendekoa da mikrosare hori, zeina lagungarri izango baita energia-sistema jasangarriago bateranzko trantsizioa azkartzeko, eta, hala, Gipuzkoak errazago betetzeko energia-aurrezpenaz eta -eraginkortasunaz zein energia berriztagarrien erabileraz Europar Batasunak ezarritako helburuak.\nEgilea: Begoña Benito (GAIA)


GAUR, BERTSO EGUNA | Zuialde Herri Informazioa\nGAUR, BERTSO EGUNA\nPosted: 2013/01/26 in kultura\nBertso Eguna gaur Donostian, ‘krisia’ gaitzat hartuta\n18:00etan hasiko da saio nagusia, Kursaalean. Eguerdian Parte Zaharrean ariko dira; gauean, afaria eta erromeria.\nDonostiako Udalak eta Bertsozale Elkarteak egun osoko egitaraua prestatu dute elkarrekin gaur. Izan ere, hirian 44. aldiz egingo da Bertso Eguna. Urtero izaten da egun osoko ekitaldietan jorratu beharreko gai bat, eta ‘krisiak’ izango dira aurten.\nKursaalean izango da saio nagusia. Hemezortzi euro balio du sarrerak, hamabi Bertsozale Elkarteko kideentzat. Guztiak salduko ez balira, Kursaaleko leihatilan egongo dira, 16:00etatik aurrera.\nEguna 1968an egin zuten lehendabiziko aldiz, eta urtero egin izan da, 1970ean eta 1980an izan ezik. Hasieran, Bertsolari Eguna zeukan izena, eta urtero bertsolari bati omenaldia egitea zuen helburu. 1995ean, aldatu egin zuten egunaren formatua, eta Bertso Eguna bihurtu zen.\n12:00etan Bulebarrean, Bretxan eta Konstituzio plazan: Anjel Mari Peñagarikano, Julio Soto, Manex Agirre, Malen Amenabar, Nerea Ibarzabal eta Odei Barroso. Konstituzio plazan Haatik dantza taldea ere arituko da.\n18:00etan Kursaalean. Beñat Gaztelumendi, Etxahun Lekue, Ramuntxo Christy, Jexux Mari Irazu, Jon Maia, Ander Solozabal, Igor Elortza, Maialen Lujanbio, Jone Uria, Andoni Egaña, Eneko Lazkoz eta Uxue Alberdi. Haatik dantza konpainiak Errimak oinetan ikuskizunaren zati bat eskainiko du, Xabier Lizaso piano jotzaileak eta Egaña bertsolariak Bi arreba emanaldia egingo dute, eta Markinako Abarka antzerki taldea ere taularatuko da. Iñaki Gurrutxagak eta Aitzol Barandiaranek bertso jarriak abestuko dituzte.\nAfaria eta erromeria, Kursaal alboko jatetxe batean. Bat-bateko bertso saioa izango da. Antolatzaileek ez dute jakitera eman nahi izan nork abestuko duen. Gero, Karma musika taldeak erromeria eskainiko du.


Zinemateka denboraldi berri honetan Nafarroarekin harreman zuzena daukaten filmen presentzia handia izanen dugu. Lehen saioan Antonio J. Ruiz zinemagile iruindarraren filmak berreskuratuko ditugu. Nafarroako Filmotekaren sorrera gehien aldarrikatu zuen autoreetako bat da Ruiz, eta bere obra bertan gordetzen dugu. Iruñeko historia biltzeko 1990.hamarkadan egin zituen filmak eskainiko ditugu oraingoan.\nEra berean, ziklo berri honetan etorkizun handiko 10 eta 16 urte bitarteko zinemagileen lanak ere ikusi ahalko dira, iragan ekainean Filmotekan gauzatutako 2. Zinema Tailerrean egindako lanak erakutsiko baititugu. Film laburrak izanen dira horiek, super 8 mm formatuan egindakoak, zehazki.\nHalaber, gure lurraldearekin harreman zuzena duten beste bi saio antolatu ditugu. Fikzioa eta dokumentala izanen dira nagusi programazio horietan. Hasteko, alegiazko mundua landu duten obra berriak ikusi ahalko ditugu, gure errealitate sozialarekin zerikusia dutenak, gainera. Nafarroako hiru zinemagile taldek egin dituzte istorio laburrak eskainiko ditugu. Lan horietan tratu txarrak eta suizidioak modu zuzenean edo metaforikoan irudikatu dituzte. Beldurra eta larritasuna ageri dira lan guzti horietan eta, beraz, gai antzekoak jorratu dituzte egile nafarrek, oharkabean. Gisako argumentuak agertzen direnez, gai bera ikuspegi ezberdinetatik nola landu duten ezagutzeko aukera izanen dugu proiekzio horien bitartez.\nBestalde, dokumentalen saioek transhumantziaren gaiari helduko diete. Nafarroari hertsiki lotuta dagoen gaia da hau, bai Nafarroako iparraldean eta baita hegoaldean ere, baina, hala eta guztiz ere, nafarren gehiengoarentzako ezezaguna da jarduera hau. Hori dela eta, Nafarroako mendialdean udaberri guztietan egiten den nekazaritza eta abeltzaintzako ekimen honi buruzko bi lan eskainiko ditugu, 30 urte daudela lan horien artean. Saio hauetan Nafarroako Abelbideen Lagunen Elkartearen kolaborazioa izanen dugu.\nIrailaren 14a, osteguna, 18:30 O.


Nafarroako Kontuen Ganberaren historiaren eta jardunaren berri emateko komiki bat sortu dute - Nafarroa - euskalerriairratia.eus\nNafarroako Kontuen Ganberaren historiaren eta jardunaren berri emateko komiki bat sortu dute\nEuskalerria Irratia 2020-02-21 13:25\nCesar Oroz marrazkilariak sortu du komikia. Bisita gidatuetan banatuko dute.\nNafarroako Kontuen Ganberarentzat gardentasuna garrantzitsua da: egiten duten lana ezagutaraztea eta egoitza bera herritarrentzat zabalik izatea. Bisita gidatu ugari egiten dituzte horretarako, baina bisitetara joaten direnentzako dibulgazioko material erakargarri bat egin nahi izan dute.\nHori dela eta, Cesar Oroz marrazkilariarengana jo dute, eta Orozek komiki formatuan eta umore ukitu batekin bildu du ganberaren historia, egungo jarduna eta egoitzaren garrantzia, Orduko aditzaileak, oraingo auditoreak izenburupean.\nHiru zatitan banatu dute komikia: lehenean historia kontatu dute, Karlos II.a erregeak 1365ean sortu zuenetik; bigarrenean, erakundearen egungo funtzionamenduaren berri eman dute, eta, azenik, hirugarren atalean, eraikinaren beraren garrantzia azaldu dute, XIII. mendean eraiki zuten eta egun mantentzen den hiriko eraikin gotiko zibil bakarra baita.\nFermin Erbiti Kontuen Ganberako komunikazio arduradunak zein Orozek berak nabarmendu dute erakunde horren historia ezagutzearen garrantzia. Orozek esan duenez, Ganberaren historia “izugarria” iruditu zaio, lan sakonago bat egiteko modukoa, zazpi mendetan “oso pasarte interesgarriak” baititu marrazteko eta kontatzeko.\nBi edizio egin dituzte, euskaraz eta gaztelaniaz; 3000 ale argitaratu dituzte, eta eraikina bisitatzera doazenen artean banatuko dituzte.


Zertarako balio du Baztanen Erdizaga babesteak? - ERDIZ BIZIRIK !!\nZertarako balio du Baztanen Erdizaga babesteak?\nERDIZ BIZIRIK !! | 2007-04-11 12:33\nBaztan. -- Magnesistas de Navarrak ustiapen berri bat egin nahi du aire zabalean, Artesiagako sinklinalean (Baztan). Aukeratutako lekua 70 hektarea baino gehiagoko larrea da (Baztango herri-larrerik haundiena), Kinto Realeko LIC (Komunitateko Toki Garrantzitsu) izendapenaren bitartez babestua dagoena. Paraje ederrak daude bertan, paisaia-multzo interesgarriak eta lehentasuna duten hainbat habitat. Halako enklabeetan onartu daitezkeen erabilera bakarrak zaintzea helburu dutenak izan behar dute, orain arte bezala.\nDudarik gabe, Erdizko harrobia Kinto Realeko LIC-ren kontrako erasoa da, belardiak eta mendialdean bakarrik bizi diren espezieak daudelako, eta inondik inora ere ez lituzkeelako kaltetu edo suntsitu beharko. Nafarroan, ez li-tzateke hain erraz izendatu beharko Komunitateko Toki Garrantzitsua, ez badago gaitasun edo borondaterik babesatutakoa mantentzeko.\nHarrobia zeru zabalean eraiki nahi da, eta ingurua erabat suntsitua geldituko da eginen diren lur mugimenduen eta desagertaraziko diren landare eta animalien ondorioz. Inguruko tokietan ere kalteak eraginen ditu, zaratak, kutsadura, osasunarentzako kaltea, larre eta erakargarri turistikoa galduko dira… Ustiapena bere bukaerara ailegatzen denean, ezinezkoa izanen da ingurumena salbatzea eta hori da gure ondorengoek jasoko dutena; hondatutako eta suntsitutako paisaia. Azken batean… kostu ekologiko eta soziala berreskuratuezina izanen da ballearentzat eta etekina Magna enpresaren-tzat… negozio txarra.\nKomunitateko Toki Garrantzitsua izendatua den inguru batean nola eraikiko da suntsituko duen harrobi bat? Ingurumen-inpaktuaren inguruan egiten diren azterketa guztiak proiektu suntsitzaileekin bateragarriak izaten dira gehienetan, zergatik?\nBaztan Balleak ondare eta ingurumen paisajistikoa, herritarren mantentze ekonomiko eta sozialarekin bateratu beharko luke. Hori egin daiteke, eta ingurumen aldetik jasangarria da. Hainbat arrazoi tarteko, 2007ra degradaziorik egin gabe ailegatu gara, Gipuzkoan ez bezala, eta horrek ballean onartu beharko ez litzatekeenaren eredu izan beharko luke.\nNafarroako Gobernuko Ingurumen Sailari, Baztango Udalari eta baztandar guztiei dei egiten diegu paraje hau suntsitzen utzi ez dezaten. Batzuetan, aski da erran behar da eta bizi kalitatea mantendu, eskaintza ekonomiko tentagarriei ezetz erranez. Gauz batzuk ez dute preziorik eta horixe da Erdizagako inguruaren kasua. «Hazkundea» deitzen dioten horri EZETZ errateko garaia da, NBEk egindako azken txostenak dioen bezala, gure planeta mugan dagoelako.\nOskar Telletxea - Nafarroako Lurraren babeserako Elkartea


Posted by gradisca on urria 24, 2012\nNobuyoshi Araki, Bondage vol. 3. Taschen\nKinbaku-bi hitzak literalki “modu estutuan lotzeko edertasuna” esan nahi du japonieraz, bondage erotikoaren arte japoniarra da, alegia. Pertsona bat lotzeko jatorria Erdi Aroko militar praktiketan aurki daiteke eta bai nobleek eta baita samuraiek ere ohorea zela eta, pertsona zehatzei besterik ez egin zezaketen. Edo aldiaren bukaerako zenbait irudi erotikoetan honelako praktikak agertzen dira, baina ez da 1950. urtera arte hasten, John Willie (Singapur, 1902) argazkilari fetixistari esker. Egun, Nobuyoshi Araki da gai honen inguruko argazkiak ateratzen dituen artista japoniar garrantzitsuena.\nNobuyoshi Araki, Bondage vol.3. Taschen\nLa palabra Kinbaku-bi, que literalmente significa “la belleza del atar apretado”, es el arte japonés del bondage erótico. El origen de atar a una persona viene de las prácticas militares que se realizaban en Japón en la Edad Media y eran los nobles y los samurais los que lo podían hacer sólo a gente específica, ya que estaba en juego su honor. Existen imágenes eróticas de estas prácticas en el periodo Edo, pero no fue hasta 1950 que el fotógrafo fetichista John Willie (Singapur, 1902) lo popularizó. Hoy en día, el artista japonés más importante sobre este tema es Nobuyoshi Araki.\nNoburoshi Araki, Bondage vol.3. Taschen\nAurreko bidalketa Emmanuelle\nHurrengo bidalketa Miss Cakehead


Gaiak: Nestor Basterretxea - Euskonews\nBizkaitarra da Nestor Basterretxea Arzadun; 1924ko maiatzaren 6an jaio zen Bermeon. Eskultore, pintore, diseinatzaile eta zinema zuzendari bezala ezaguna da nazioartean. Halaber, Eusko Ikaskuntzaren ENE Sariaren logotipoaren egilea dugu. Argazkia: Alberto Martinena.\nNahiz eta hamabi urte bete arte Bermeon bizi izan zen, Gerra Zibilak familia erbesteratzera eraman zuen. Hala, 1936. urtean Iparraldera egin zuten ihes, Donibane Lohizunera eta Parisera ondoren. Han hasi zen aurrenekoz pintura eta marrazketarekin. Baina beste gerra batek (Bigarren Mundu Gerlak) garai hari amaiera eman zion 1942an eta Atlantikoa Alsina itsasontzian zeharkatuta, Argentinan kokatu zuten bizitoki berria. Hamaika urtez egongo zen bertan.\nHamazortzi urte besterik ez zituen eta bi gerra gertutik bizitakoa zen. Gauzak horrela, Basterretxearengan influentzia izan zuen José Clemente Orozco artista mexikarraren obretako dramatismoak. Lan haiek, Buenos Airesen egin eta Argentina eta Uruguaiko hainbat tokitan egon ziren ikusgai. Horrez gainera, maisu izan zuen Emilio Pettoruti pintorea aurreneko urte haietan eta margolari gazteentzako Altamira beka eskuratu zuen, baita Atzerritzarrentzako Sari Bakarra ere, 1949an.\nBerrogeita hamargarren hamarkadan ezkondu eta bere sorterrira itzuli zen. Arantzazuko basilikaren kriptako horma–irudiak egiteko lehiaketa zegoen eta Oteizak animatuta aurkeztu zuen bere burua Nestorrek; baita irabazi ere. Baina proiektu hark ez zuen amaiera onik izan, urtebete lanean aritu ostean utzi egin behar izan baitzuen lana.\nBere izena aski ezaguna zen ordurako eta 50. hamarkadan zehar Europa eta Amerikan erakusketa ugaritan parte hartu zuen. Ospe horrek Veneziako Bienalerako hautatzea ekarri zuen, esaterako. Basterretxearen obra, Arantzazuko Santutegiko kriptaren proiektuko zati.\nBeste ekimen batzuen artean, 1957an Basterretxeak arte esperimentala ardatz zeukan 57 taldea fundatu eta Gaur, hemen eta orain taldean parte hartu zuen. Urtebete beranduago, Irunera joan zen bizitzera eta eskultura lantzeari ekin zion. Beste urrats bat eman zuen 1964an Fernando Larruquetekin batera Frontera Films produkzio–etxea sortu zuenean. Zenbait lan burutu zituzten, Pelotari edota Ama Lur esaterako. Azken hori, 1968ko Donostiako Zinemaldian estreinatu zen lehiaketatik kanpo.\nBasterretxeak Donostiako II. Eskultura Bienala irabazi zuen 1971an eta hurrengo urtean Irunetik Hondarribira mugitu zen bizitzera, Idurmendieta baserrira hain zuzen. Bi urte pasa ondoren, 1973an, Bilboko Arte Ederretako Museoan Serie Kosmogonikoa aurkeztu zuen; euskal mitologiari buruz 18 egurrezko piezekin osatutako lana. 2008. urtean, museo horri eman dio Serie Kosmogonikoa eta 2009ra arte egongo da ikusgai berriro.\nBestalde, Eusko Legebiltzarraren logoaren egilea ere bada bermeotarra. Bermeoko Udalak Seme Kutun izendatu zuen Nestor Basterretxea 2002an eta 2005ean Eusko Ikaskuntza Caja Laboral saria eskuratu zuen bere ibilbide oparoan egindako lan eskergagatik.\nAzkenik, Euskararen Nazioarteko Eguneko logotipoaren egilea ere badugu Nestor Basterretxea; burdin eta altzairuz egindako anagrama banatzen zaie 2007tik ENE Sariaren irabazleei.\nLARRUQUERT AGUIRRE, Fernando BASTERRECHEA ARZADUN, Néstor


Donostiak Europaren Eguna ospatuko du larunbat honetan, maiatzaren 9an, Covid-19ak sortutako krisiak markatutako garai batean. Udalak fatxada urdina jantzi eta Europako bandera jarriko du larunbat goizetik, joan den irailean hiriari 2019ko Europako Saria eman ziotenean gertatu zen bezala. Europako Kontseiluko ordezkaritza batek banatu zuen saria, hiriak Europako proiektuan duen konpromisoa eta inplikazioa aitortzeko. PUBLICIDAD Eneko […]\nDonostiak Europaren Eguna ospatuko du larunbat honetan, maiatzaren 9an, Covid-19ak sortutako krisiak markatutako garai batean. Udalak fatxada urdina jantzi eta Europako bandera jarriko du larunbat goizetik, joan den irailean hiriari 2019ko Europako Saria eman ziotenean gertatu zen bezala. Europako Kontseiluko ordezkaritza batek banatu zuen saria, hiriak Europako proiektuan duen konpromisoa eta inplikazioa aitortzeko.\nEneko Goia alkatea adierazi duenes, «koronabirusaren pandemiarekin bizi dugun egoera ikusita, inoin baino beharrezkoagoa da Europako proiektua aldarrikatzea. Europak gai izan behar du epidemia horren ondorioz hildakoak duintasunez kaleratzeko eta lehenbailehen berreraikitzen ekonomiko eta sozialari ekiteko elkartasunez eta solidarioaz».\nAgertoki horrek agerian utzi du Europa solidario horren beharra, eta, gainera, aukera bat da Europako herritarrak ezberdintasuna markatuko duen Europa sozialaren eredura hurbiltzeko. Europa indartsu eta batu bat, COVID-19ren pandemiaren erronkari aurre egiteko, eta, azken batean, pertsona guztiez, bereziki ahulenez, arduratuko den Europa bat.\nDía 54. «Desde el balcón se ven las montañas y eso nos ha ayudado»\nKalapie denuncia que no se han pedido fondos europeos para las vías ciclistas\nDía 54. "Desde el balcón se ven las montañas y eso nos ha ayudado"


13 urtarrila, 2020 1+1, Iritzia 533\nNork demontrek jarri ote zinan indarrean, Joxepa, hankabikoon eginkizunak urteka antolatzeko eredua? Gero eta gogaikarriagoa gertatzen zaidan egun hauetako handikeria eta zurikeria. Zer nezesidade ote zegon horrenbeste handinahikeriarako, nire uste apalean, portaera umilagoarekin askoz ere hobeto joango litzaigukeenean? Bien bitartean, urte zaharretik berrirako pasabideak gauzek lehengo bidetik jarraituko dutela erakutsi zigun. Heriok, esaterako, gure herrikideen odoletik dzangaka jarraitzen din gaixotasun malapartatua tarteko edo ezusteko istripua medio… Ez dun urte hasiera erraza izan hainbat etxetan.\nTelebista piztu eta politikarien hitz aspertu gezak nonahi, beraien jarduna zuritu nahian. Hauei esango nieken herritarren mesederako ari direla erakusteko, ez dagoela urte osoa itxaroten pasatu beharrik urrats ausartak emateko, gaur bertan hasteko, horixe.\nMunduari begira jarrita beldurtzekoa dun egoera, AEBetako agintariak Ekialde Hurbilean erakusten ari diren jokamoldea ikusita. Handik mendeku hotsak zetozen eta, berriro ere, horrenbeste gizagaixo errugabek ordaindu beharko diten/dinagu Trumpatien harrokeria.\nUrtarrila izanda, urteroko presoen aldeko hitzorduak ere hor zeuden biharko deituta, bai Baionan bai Bilbon. Honetan ere aurrerako urrats gutxi. Preso gaixoak gero eta okerrago. Senitarteko eta lagunak joan-etorri neketsuan, arrisku bizi-bizian…\nUrte hau 20 eta 20 omen dun. Edo, beste modu batera esanda, XX eta XX. Zakilixuten arabera, «emakume urtea» orduan!\nAupa!, Inaxio. Kezkatuta nagok, duda asko ditiat eta horiek argitzen saiatu behar diat aurten. Ezjakina nauk, erabat, arlo askotan, eta neure burua jantzi beharra sentitzen diat. Uste diat munduaren martxa traketsa alda dezakegula; bazakiat, umilagoak izan gaitezkeela; presoak, bai larri gaixo daudenak, bai osasuntsu daudenak, berandu izan baino lehen, etxera ekarriko ditiagu; erabakitzeko eskubidea ere, lortuko diagu; errespetua, elkarbizitza…ez dituk hitz hutsak izango. Horiek guztiak lortuko ditiagu, guk lortu ere, ez politikari handi-mandiek.\nKezkatzen nauen gaia duk, hik aipatzen duan heriotzarena. Bai, heriok lanean jarraituko dik eta gaixotasunek eta istripuek eramango gaitiztek, bai gu, bai lagunak, familiartekoak, auzotarrak… Bizitzak heriotza zor; beraz, heriok eraman gaitzala, baina ez indarkeria matxista tarteko, mesedez. Hil eta gero zer, ordea? Ohiko hileta elizkizun kristauari alternatibak aurkitu zizkioagu. Hileta, agur zibil txukun, indar emaile eta oroigarri polit askoak bizitzen ari gaituk inguruan. Pozten nauk. Eta, agurrak agur, gorpuekin zer egin? Lurperatu? Erraustu? Garai bateko gizakien berri hezurrak ikertuta zakiagu; lurperatu zituztelako ditiagu beren hezurrak aztergai gaur. Erraustutakoen hautsak, ordea, jan ditik lurrak, irentsi ditik itsasoak, eraman ditik haizeak. Gainera, planeta bakar hau zaintzeko, besteak beste, zaborren erraustegien kontra gaudenok, gorpuak errausteko aukerari heltzea, ez al duk kontraesana?\nTo!, luze eta zabal hitz egiteko gaia…\n« ‘Hitza’-k inoizko daturik onenak izan ditu sarean\nTransmisioa sendabelar edabeekin »


Avid AEko eguna:\n• Media Composer, DaVinci Resolve eta Adobe Suite-ren gaitasuna\n• Konpresio formatu anitz eta akabera fluxuak ezagutzea\n• Formatu anitzeko lan egiteko gaitasuna Avid irentsi eta lineako proiektuak\n• AMA eta lineako lan-fluxuak inportatzea\n• Post ekoizpen fakturazioaren entrega banaketa anitzeko formatuekin AAF, zatitutako pista erreferentziako fitxategiak eta iturri bidalketen berdinak\n• Artxiboko argazkiak eta metrajeak inportatu, antolatu eta media kudeatzeko gaitasuna\n• Esperientzia azkarreko editore batekin lan egiten azkeneko finalerako proiektuak entregatzeko\n• Oinarrizko kolorearen kalifikazioa eta soinua nahasteko esperientzia nahi izatea\n• Ezagutza teknikoak eta arazoak konpontzeko arazoak gehiago dira\nIlusio handia egiten dit ZAZU WINTERS gure filmak: partisano juduen erresistentzia eta ausardia WWll-en istorioa, urtarrilaren hasieran estreinatuko da Lincoln Center-en, New York-en, eta gero Miami eta haratago!\nEta ... AEBAKO GRANDAK behar ditugu gurekin lan egiteko (Tricia Reidy gure Norteko Editorea da) Northampton MA-n hurrengo 10-12 asteetan. Erabat etxebizitzak eskaintzen ditugu lan aste hauetan twn-en. Lana gunean min bat dago. astean 4 egun.\nOndorioak ondoren Laguntzailea editorea Avid Broadcast ingeniaria Broadcast-SocialMeida emisio editatzeko Graham Chapman Egunkarira egindako prentsa photoshop postprodukzio ekoizpen SJGolden - Loreak eta geziak Colonie Colonie - Berriak COLONIE / Chicago Bideo ekoizpena 2019-11-08\naurreko: Soinu grabagailua\nHurrengoa: Powerpoint teknikaria


Usurbilek turismo eskaintza osatzeko gogoeta zabalduko du. Noticias de Navarra\nUsurbilek turismo eskaintza osatzeko gogoeta zabalduko du\nBi bilera deitu ditu, bat eragile pribatuekin eta bestea herritarrekin proposamenak jasotzeko\nAitziber Muga - Sábado, 10 de Febrero de 2018 - Actualizado a las 06:03h\nUsurbil- Usurbilgo Udalak gogoeta aldi bat zabalduko du Usurbilek izan beharreko turismo eredua eta eskaintza diseinatzeko helburuz. Aste honetan egindako agerraldi batean, alkateak, Xabier Arregik, herriak baduela zer erakutsi adierazi zuen. Hain zuzen, euskal kultura garaikidean oinarrituko du bere eskaintza, “inguruko herriek erakusten ez dutena”. Izan ere, 60ko hamarkadatik Usurbil euskal kulturaren (musika, pintura...) iturburu izan da. Bestalde, slow kultura eta inguruko paisaia (mendiak, Oria ibaia, baserriak) eta ekonomia (sagardogintza, angulak...) beste erakusleiho batzuk izan daitezke bisitariak Usurbilera erakartzeko.\nAlabaina, alkateak azpimarratu zuenez, “turismo eskaintza ez da goitik behera eraiki behar, usurbildar guztiok eroso egoteko moduko estrategia diseinatu behar dugu”. Horretarako bi bilera antolatu dira Potxoenean: lehenengoa martxoaren 28an 10.00etan eragile pribatuekin eta bigarrena martxoaren 1ean 18.00etan herriko kultura eragile zein norbanakoekin. Horretaz gain, Udalaren webgunean inkesta bat jarriko da martxan, herritarren iritziak eta ekarpenak jasotzeko.\nAlaitz Aizpuruak, Tokiko Garapen Ekonomikorako zinegotziak, aurreratu zuenez, ekarpen horiekin guztiekin ekintza plan bat osatuko da datozen urteetan aurrera eraman behar diren ekimenak zehazteko. Hain zuzen, horren ardura Lurmetrika eta Ereiten enpresek izango dute.\n“Bi enpresa horiek kultura arloa eta aspektu soziala lantzen dituzte, eta, gure ustez, turismoa jarduera sozioekonomiko bat da. Jarduera ekonomiko garrantzitsu bat da, baina arlo soziala ere barnebildu behar du”, adierazi zuen Arregik.\nUsurbilgo Udala ez da hutsetik abiatzen langintza honetan. Lehen ere ahaleginak egin izan dira Usurbilera bisitariak erakartzeko, baina orain beste bultzada bat eman nahi zaio, turismoari ikuspegi integraletik so eginez.\nBaina bisitariak erakartzeko, Udalaren aburuz, “ez du edozerk balio”. Ez dute masifikaziorik nahi eta bere nortasuna eta herri izaera babestu nahi dituzte, horiek baitira Usurbil berezi egiten dituen ezaugarriak.


AMAITUTA<br/>Erreala eta Eibar taldeak jokatuko duten partidara gonbidatzen zaitugu | Euskaltel Blog\n4 sarrera bikoitz palkoan zozketatzen ditugu.\nEskerrik asko parte hartzeagatik! 😉\n2017/10/24tik 2017/10/29ra bitartean izango da indarrean sustapen hau. Euskaltelen bezeroentzat bakarrik da. 2017/10/30ean egingo da zozketa, eta 2017/10/31n argitaratuko dira irabazleen izenak webgunean. Telefono bidez jarriko da Euskaltel irabazleekin harremanetan.


Vadans (Saona Garaia) - Wikipedia, entziklopedia askea.\nVadans (Saona Garaia)\nLe Tremblois, Broye-Aubigney-Montseugny, Chevigney, Germigney, Lieucourt, La Grande-Résie eta Valay\n133 (2018ko urtarrilaren 1a)\n63 (%47.4) 71 (%53.4)\nVadans Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 127 biztanle zituen.\n2007an Vadans udalerrian erroldatutako biztanleak 127 ziren. Familiak 56 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 8 seme-alabarik gabeko familiak ziren eta 24 seme-alabak dituzten bikoteak ziren.\n2007an 76 etxebizitza zeuden, 54 familiaren etxebizitza nagusia ziren, 10 bigarren erresidentzia ziren eta 12 hutsik zeuden. 74 etxeak ziren eta 2 apartamentuak ziren. 54 etxebizitza nagusietatik 42 bere jabearen bizilekua ziren, 10 alokairuan okupaturik zeuden eta 2 doan lagata zeuden; 1ek bi gela zituen, 6 etxek hiru zituzten, 12 etxek lau zituzten eta 35 etxek bost zituzten. 39 etxek euren parking plaza propioa zuten azpian. 24 etxetan ibilgailu bat zegoen eta 24 etxetan bat baino gehiago zituzten.\nVadans udalerriko biztanleria-piramidea 2009an .\n2007an lan egiteko adina zuten pertsonak 75 ziren, horien artean 60 aktiboak ziren eta 15 inaktiboak ziren. 60 pertsona aktiboetatik 53 lanean zeuden (33 gizon eta 20 emakume) eta 7 langabezian zeuden (3 gizon eta 4 emakume). 15 pertsona inaktiboetatik 3 erretiraturik zeuden, 7 ikasten zeuden eta 5 "bestelako inaktibo" gisa sailkaturik zeuden.\n2009an Vadans udalerrian 57 unitate fiskal zeuden, 134 pertsonek osaturik. Pertsona bakoitzeko diru-sarrera fiskalaren mediana urteko 15.120 euro zen.\n2007an zeuden 4 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen eta 2 eraikuntza enpresak ziren.\n2009an zeuden norbanakoentzako 3 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa eta 1 argiketaria.\n2000. urtean Vadans udalerrian 5 nekazaritza-ustiategi zeuden.\nChevigney (1,5 km)\nLa Grande-Résie (1,7 km)\nLieucourt (2,7 km)\nArsans (3,7 km)\nValay (4,0 km)\nLe Tremblois (4,0 km)\nLa Résie-Saint-Martin (4,2 km)\nGermigney (4,4 km)\nNoiron (5,0 km)\nChampvans (5,1 km)\nSauvigney-lès-Pesmes (5,4 km)\nMultimedia: Vadans (Haute-Saône)\nBNF: 152729029 (data)\nOrriaren azken aldaketa: 15 abuztua 2021, 00:01.


Estibaus » Barruti bat Altzan\n« Molinao: ibilbidea eta erakusketa blogean\nTopoaren 100 urte »\nBarruti bat Altzan\n2013, Urtarrilak 29\nJoan den urteko ekainetik hona gure elkartearen barruan prozesu bat abiatu genuen Altzan barruti bat antolatzearen inguruan. Idatzi bat prestatu dugu eta orain hasiko dugun bigarren fase honetan idatziaren edukia gizarteratzeko eta udaletxean aurkezteko asmoa dugu. Aurkezpen honen amaieran irakur dezakezue osorik.\nElkarte kulturala da gurea, gure herriaren ibilbide historikoari lotua, baina, elkartearen estatutuetan jasota dagoen bezala, gaurko eta etorkizuneko Altzarekin ere konprometituta dago eta badauka, beraz, Altzako beste elkarteek bezalaxe, zer esanik gai honetan. Alabaina, aurrera egin nahi bada behintzat, nahitaezkoa da AHMren jarrera besteenarekin bateratzea eta, horretarako, datozen hilabeteetan gainontzeko elkarteekin bilerak antolatuko ditugu auzoetan (Altzagaina, Bidebieta, Herrera, Intxaurrondo eta Sarrueta) gure iritzia aurkezteko, beste elkarteek pentsatzen dutena jasotzeko eta barrutiaren jarraipena egingo duen batzordea osatzeko. Bilerak noiz eta non izango diren garaiz jakinaraziko zaizue.\nHonen bitartez gonbidapena luzatu nahi dizuegu antolatuko diren bileretan parte hartzeko elkarrekin aritzea ezinbestekoa izango baita Altzaren antolaketa instituzionalaren aldeko lehen urrats honetan.\n(Gaiaren egunez eguneko jarraipena Altza Barrutia blogean)\nOrain dela urtebete udal batzorde bat osatu zen Donostian Altzan barruti bat antolatzeko. Denbora tarte horretan, ordea, batzordea erabat geldirik egon da eta ez du bere lana egin. Hiritar gisa eta elkarte kultural gisa behar-beharrezkoa deritzogu ahal den lasterren lanak burutzea eta Altzan barrutia antolatzea.\nLehenik eta behin, 2003. urtean “gobernu lokala modernizatzeko neurriak” jasoz onartu zen legeak hala agintzen duelako.\nBadira, gainera, arrazoi historikoak ezin direla inolaz ere zokoratu: batetik, Altza udalerria izan da eta Donostiak sinatu zuen anexio aktan udalerria berriro izateko eskubidea aitortzen zaio eta, bestetik, udalerri izan ez den garaietan, Altzak beti izan du Donostiaren barruan berezko administrazioa.\nHoriez gain, Altzan sortu beharreko barrutiak ezaugarri hauek izan beharko lituzke kontuan:\nBarrutiak hiritarren partehartzea ahalbideratu beharko luke, hiritarren eta udal ordezkarien arteko harremanak erraztuz eta komunitatearen kohesioa indartuz.\nBarrutiak deszentralizazioa suposatuko luke, aurrekontuak eta hiriaren proiektuak egiteko orduan batez ere.\nBarrutiak auzoak artikulatu beharko lituzke, baita, ahal den neurrian, mugetan dauden beste udalerrietako auzoekin ere.\nBarrutiak udal departamenduen arteko koordinazioa eta ekinbide bateratua erraztu beharko lituzke.\nAltzako auzoen eta auzokideen interesak hobeto defenditzeko ezinbestekoa deritzogu hirian barrutien egitura indarrean jartzea lehenbailehen, kudeatzeko eta erabakitzeko ahalmena izango duena eta udal zerbitzuak kudeatzeko eskumenak eta dagozkion baliabide ekonomikoak zein materialak eta pertsonalak izango dituena. Udal-batzordeko zinegotziek honi buruz dituzten iritziak hiritarrekin konpartitu eta azalpenak eskaini behar lituzkete.\nUdal ordezkari politikoei eskaera hau aintzat hartzea eta egin beharrekoak egin ditzatela eskatzen diegu eta Altzako hiritarrei zein elkarteei eskaera honekin bat egitera gonbidatzen diegu.\nEtiketak: AHM, barrutia, udala


Iparragirre Saria : Bertso, Narratiba eta Poesia (2021. Zumarraga-Urretxu) - Aldizkakoa - BDB. Base de doneés sur bertsularisme


Kilometroak festa urte osoko ekimena izango da 2020tik aurrera. Noticias de Alava\nAsier Zaldua - Domingo, 18 de Marzo de 2018 - Actualizado a las 06:04h\nIazko Gipuzkoako ikastolen aldeko jaia Oñatin ospatu zen. (Argazkia: Iker Azurmendi)\nZumarraga- Gipuzkoako ikastolen Kilometroak festa urte osoko ekimena izango da 2020tik aurrera. Urtean zehar hainbat jaialdi antolatuko dituzte eta urriko lehen igandeko festa urte osoko lanaren produktua izango da. Jaialdi hauen antolaketan ikastola ezberdinek parte hartuko dute eta helburuetako bat harrobi kulturala ezagutzera ematea da. Gizartea asko aldatu da lehen Kilometroak jaia antolatu zenetik. 1977an izan zen hori eta ordutik hona jaia aldatzen joan bada ere, Gipuzkoako ikastolek aldaketa sakonagoak egiteko beharra ikusi dute, antolatzen duten jaia gaurko garaietara erabat egokitu ahal izateko.\nHelburu horrekin, Kilometroak Bidea deituriko hausnarketa prozesua hasi zen 2015eko irailean. Jaiaren bilakaera aztertu da eta egungo egoeraren analisi sakona egin dute. Kilometroak festaren eredu berria atzo aurkeztu zuten, Zumarragan. Izan ere, aurtengo Kilometroak Urretxu-Zumarraga ikastolak antolatuko du. 2020. urtetik aurrera Kilometroak festak hamar premisa beteko dituela esan zuten: ikastolen mugimenduaren misioa bete, Ikastolen Elkartea sendotu, ikastola bakoitzaren komunitatea sendotu, parte-hartzea areagotu, naziotasuna indartu, xede ekonomiko errentagarria birkokatu, azken jaia urte osoko emaitza bihurtu, berritzaile eta garaikidea izan, jaiaren dimentsioa birkokatu eta ikasleak ahaldundu.\nOrain arte bezala, Kilometroak jai bat ospatuko da eta hori antolatzeko ardura ikastola batek hartuko du. Baina, horrez gain, urtean zehar beste hainbat jaialdi txiki egitea da asmoa. Horiek egiteko ardura beste ikastola batzuek hartuko dute. Jaialdi guztiak sartuko dira Kilometroak ekimenaren barruan. Gaur egun, dagoeneko, Kilometroak ez da urriko lehen igandean ospatzen den jaia soilik. Urte osoko ekimen eta lanak daude: arropa salmenta, Gure Zozketako txartelen salmenta… Ideia horretan gehiago sakonduko da 2020. urtetik aurrera. Ikasleak ahalduntzeko eta haien parte hartzea bultzatzeko bidean ere aurrerapauso batzuk eman dira azken urte hauetan Erronka ekimenarekin. Ikasle taldeak urte osoan hainbat gaitan lehiatzen dira eta horrek euren arteko harremanak sendotzen laguntzen die, Kilometroak jaian modu aktiboan parte hartzera bultzatuz.\nEtorkizunean parte hartzea ere handitu nahi da. Gaur egun, kultura kontsumitzaile hutsak dira jaira gerturatzen direnak. Eredu berrian, berriz, ikasleak eta beraien familiak kultur ekimenen sortzaile izango dira. Ikastolek kultura harrobi izan nahi dute eta Kilometroak jaian urtean egindako sorkuntzei lekua egingo zaie. Naziotasuna indartzeari ere garrantzia eman nahi zaio. Kilometroak Gipuzkoako ikastolen jaia da, baina ikastolek osatzen duten komunitateak herrialdea gainditzen du: Euskal Herri osoan hedatua dago. Hori dela eta, ikastolen aldeko jaietan nazio sentipena landuko dute. Aurrerantzean, beste lurraldeetako ikastolei eta hauek antolatzen dituzten jaiei ere laguntza eskainiko zaie harremanak sendotzeko eta elkarlanean hainbat egitasmo burutu ahal izateko.


DROGAS... ZEIN DA ZURE ERABAKIA? - TAILER IREKIA | CJN-NGJ\nDROGAS... ZEIN DA ZURE ERABAKIA? - TAILER IREKIA\nAzala Uncategorized @eu DROGAS… ZEIN DA ZURE ERABAKIA? – TAILER IREKIA\n18 urte baino gehiago badituzu, apunta zaitez Kontseiluak antolatu duen formakuntza honetara. Hegoak Elkartearen eskutik kontsumo, "droga" kontzeptu, arrsiku etab-ei buruz hasnartuko dugu eta, honetaz gain, zu bezalako egonezin eta kezkak dituzten gazteak ezagutuko dituzu. Izen emate guztiak info@cjn-ngk.org ed0 680 666 877 (deitu edo bidali wasap bat!).\nSi tienes más de 18 años, no dudes en apuntarte a esta formación organizada por el Consejo e impartida por la Asociación Hegoak. Reflexionaremos sobre los consumos, qué entendemos cuando usamos la palabra "droga", riesgos... y, además, conoceremos a otras personas jóvenes con inquietudes. Todas las inscripciones a info@cjn-ngk.org o 680 666 877 (llamarnos o escribírnos al wasap!).\nPrevious article\tURRIAK 21 - KONTSEILUKO 30. BATZAR OROKORRA Next article\tNAFARROAKO GAZTERAREN KONTSEILUA-CONSEJO DE LA JUVENTUD DE NAVARRA JOAN DEN URRIAREN 1EAN JASANDAKO INDARKERIAREN KONTRA DAGO ETA ELKARRIZKETA ESKATZEN DU KATALUNIAN


Dekoguru - Partydekoration Spardose "100 Euro", CP11173--\nSpardose "100 Euro", CP11173--\nExt. Art.-Nr.: 4251005187920\nSpardose "100 Euro"


WICKSTEED JAUNAREN HILKETA\nAntza denez, Gizon Ikusezina haserreak itsututa irten zen Kempen etxetik. Kempen etxeko hesitik hurbil jolasean ari zen haurtxo bat harrapatu eta alde batera bota zuen, halako indarrez non orkatila hautsi baitzion. Hurrengo orduetan gizakien zentzuek ez zioten antzeman Gizon Ikusezinari. Inork ez daki nora joan zen, ez eta zer egin zuen ere. Baina pentsatzekoa da ekaineko goiz hartan, bere zoritxarragatik amorratuta eta atsekabetuta, muinoan gora korrika joan zela, Port Burdockeko atzealdeko zabaldiraino; eta han, Hintondean inguruko sasiren batean, babesa hartu zuela, neka-neka eginda eta izerdi patsetan, bere espeziea menderatzera eramango zuen planaren hari-mutur guztiak lotzen saiatzeko. Han ezkutatu zela pentsatzea da bidezkoena, handik baitatoz hari buruzko hurrengo berriak, arratsaldeko ordu biak aldeko berri tragikoak hain zuzen.\nZein aldarteko zegoen eta nolako planak asmatu ote zituen jakin nahiko luke batek. Zalantzarik gabe, oso atsekabetuta zegoen Kempek traizio egin ziola eta; bestalde, eta doktoreak traizio egiteko pisu handiko arrazoiak zituela ulertzeko gai bagara ere, ustekabe horrek Gizon Ikusezinari sortu zion amorrua zenbaterainokoa izango zen pentsa dezakegu, eta, neurri batean, ulertu ere uler dezakegu. Seguruenik Oxford Streeteko bizikizunek sortu zioten atsekabe berbera sentituko zuen orduan ere, itsu-itsuan sinetsita baitzegoen Kempek mundua izutzeko amets gaiztoa egia bihurtzen lagunduko ziola. Dena dela, eguerdi aldera gizadiaren begi-bistatik desagertu eta ez da lekuko bizirik aurkitu ordu bi eta erdiak arte zertan aritu zen esan lezakeenik. Ezer ere egin gabe igaro zuen denbora hura oso onuragarria izango zen agian gizadiarentzat, baina oso kaltegarria izan zen Ikusezinarentzat.\nOrdu horretan, gutxi gora-behera, gizon-aldra bat lanean ari zen landetan zehar sakabanatuta. Goizean leienda hutsa zen izua. Arratsalderako, ordea, Kempen iragarpen lehorrari esker batez ere, etsaia zen; ehizatu, harrapatu eta garaitu beharreko etsaia. Eta laster baino lasterrago antolatu zen hartarako landetako lurralde guztia. Ordu biak aldera trena hartuta ihes egiterik ere izango zuen, baina ordu biak ezkero ezinezkoa bihurtu zen hori. Izan ere, trenetako bidaiari guztiak, Southampton, Manchester, Brighton eta Horsham hiriek osatzen duten paralelogramo handiko trenbideetan bidaia egiten zuten guztiak beren departamentuak giltzaz itxita joan ziren, eta salgai gehienen garraioa bertan behera utzi zuten. Port Burdock inguruko hogei miliako eremuan su-armez eta makilez armatutako gizonak jarri zituzten, hiruzpalau laguneko taldeetan, zakurrekin errepideak eta larreak miatzen.\nHerrialdeko bide guztietan zehar zalditeriako poliziak zebiltzan; basetxe guztietan gelditu eta armarik gabe etxetik ez irteteko agintzen zieten bertakoei. Lehen hezkuntzako eskola guztiak hiruretan ixten hasi ziren, eta haurrak ziztu batean joan ziren etxera, taldeka, zeharo izuturik. Arratsaldeko laurak edo bostetarako ia barruti guztira zabaldu zuten Kempen iragarpena, Adyek sinatuta. Iragarpen horretan ematen ziren aditzera, labur baina argi, borrokaren ezaugarri guztiak; Gizon Ikusezinari jatena edo atsedena hartzen ez uzteko beharra, etengabe zelatatzeko eta haren mugimendu guztiak arretaz jarraitzeko beharra. Hain bizkorra eta erabakia izan zen agintarien lana, hain azkar zabaldu zen izaki bitxi haren existentziaren uste sendoa, ezen iluntzerako ehundaka milia koadro erabat harturik eta hesiturik baitzituzten. Eta iluntzerako, era berean, halako izuikara bat zabaldu zen landa asaldatu haietan zehar; Wicksteed jaunaren hilketaren kontakizuna konderriaren luze-zabal guztira zabaldu zen; ahoz aho zabaldu zen, bizkor eta zehatz-mehatz.\nGure ustez, Gizon Ikusezina Hintondeango sasietan ezkutatu bazen, eta uste hori zuzena bada, arma bat eskatzen zuen planen bat asmaturik arratsaldeko lehen orduetan irten zela ere pentsa dezakegu. Ez dakigu zein zen plana, baina zalantza izpirik ez dago, nire ustez, Wicksteedekin topo egin zuenean eskuan zeramala burdin haga.\nJakin, ez dakigu zer gertatu zen harekin topo egin zuenean. Baina badakigu hartxintxar-harrobi baten ertzean izan zela, Burdock jaunaren etxetik berrehun metrora eskas. Izugarrizko borroka izan zen, aurkitu diren aztarnen arabera: lur zapaldua, Wicksteed jaunari botatako harri pila, haren makulu txikitua. Zergatik eraso zion ulertzea zaila da ordea, eroaldi odoltsu baten ondorioz izan ez bazen. Eromenaren teoria ezin da baztertu. Wicksteed berrogeita bost-sei urteko gizona zen, Burdock jaunaren etxezaina zen, eta, antza denez, oso gizon arrunta; munduan halako etsai izugarririk izan zezakeen azken pertsona ematen zuen. Dirudienez, burdin hesi apurtu batetik hartutako haga erabili zuen Gizon Ikusezinak hari erasotzeko. Gizon bakezale gizajo hura bazkaltzera lasai-lasai zihoala geldiarazi bide zuen Gizon Ikusezinak, eraso egin, haren defentsa ahulari gaina hartu, besoa hautsi, lurrera bota eta lingirda odoltsu moduko bat eginda utzi zion burua.\nJakina, biktimarekin topo egin aurretik hartuko zuen haga hesitik; eskuan eramango zuen, erasorako gertu. Aurrekoez gainera badira beste bi xehetasun, gertaera hau apur bat argi dezaketenak. Bata da hartxintxar-harrobia ez dagoela Wicksteed jaunaren etxera zuzen doan bidean, bidetik berrehun bat metrora baizik. Eta bestea, berriz, neskatxa batek egindako aitorpena: arratsaldean eskolarakoan «trosta» bitxian larrean harrobi aldera zihoan gizon bat ikusi zuela, hil zuten gizona hain zuzen. Neskatxak haren ibilmodeaz egin zuen imitazioaren arabera esan liteke lurretik errestan zebilen zerbaiti makuluaz joka zihoakiola. Neskatxa izan zen Wicksteed bizirik ikusi zuen azkena; heriotzaren altzora joan zen neskaren begi-bistatik desagertu ondoren. Bi gizonen arteko borroka ezin izan zuen ikusi ordea, pagadi bat eta lurreko sakonunea zirela eta.\nHorrek guztiak, idazle honen uste apalean, hilketa arrazoigabearen teoria baztertzen du. Griffinek arma gisa erabiltzeko hartu zuen burdin haga, baina ez inor hiltzeko asmoa zuelako. Orduan Wicksteed agertu eta burdin haga airean astintzen ikusi bide zuen. Gizon Ikusezina izan zitekeenik pentsatu ere gabe, Port Burdock handik hamar miliara baitzegoen, hagaren atzetik joan bide zen. Seguruenik ez zuen Gizon Ikusezinaren entzuterik ere izango. Pentsatzekoa da, beraz, Gizon Ikusezinak ahal bezain isilik alde egiteko asmoa izango zuela, auzategi hartako inor bera han zebilela ohartu gabe. Baina Wicksteed, harriturik eta jakin-minak erreta, haga mugikorrari segika hasiko zitzaion, eta, azkenean, eraso egingo zion Gizon Ikusezinak.\nZalantzarik gabe beste egoera batean Gizon Ikusezinak aise ihes egingo zion bere jarraitzaile adintsuari, baina Wicksteeden gorpua nola aurkitu zuten ikusita, badirudi, bere zoritxarrerako, osinez beteriko bazter baten eta harrobi ertzaren arteko gune bateraino joan zela bere harrapakinaren atzetik. Gizon Ikusezinaren izaera haserrekorra ezagutzen dutenak hortik aurrera zer gertatu zen konturatuta egongo dira honezkero.\nHipotesi hutsa da, ordea. Aztarna fidagarri bakarrak, haurren istorioak ez baitira oso fidagarriak izaten, Wicksteeden gorpua eta asunen artean aurkitutako burdin haga odoldua dira. Griffinek haga han utzi izanak adierazten digu une hartako asaldurarekin ahaztu egin zitzaiola burin-haga zertarako hartu zuen, zerbaitetarako hartu bazuen behintzat. Benetan berekoia eta krudela zen, hori ezin da ukatu; baina bere biktima, bere lehen biktima, bere oinetan odoletan ikusirik baliteke aspaldiko arrenkura bat ernatu izana haren baitan, edozein zela ere buruan zerabilen asmoa.\nWicksteed jaunaren hilketaren ondoren lur behereetaraino joan zela ematen du. Bada istorio bat esaten duena bi gizonek ahots bat entzun zutela zelai batean arratsean, Fern Bottomdik hurbil. Intzirika eta barrez ari omen zen ahotsa, negar-zotinka eta aieneka, eta oihu egiten omen zuen noizbehinka. Gero eta ozenago entzuten omen zen. Hirusta-larre baten erdian sortu omen zen, eta muino aldean hil.\nArratsalde hartan jakingo zuen Gizon Ikusezinak Kempek nola erabili zituen bere aitorpenak. Giltzaz itxirik eta hesiturik aurkituko zituen etxe guztiak; hara-hona ibiliko zen tren geltokietan eta zelatan taberna eta ostatu inguruetan; eta zalantzarik gabe, bere kontra antolaturiko ekinaldiaren nondik-norakoez jabetuko zen iragarpenak irakurrita. Arratsak aurrera egin ahala hiru edo lau gizonez osaturiko taldeez bete ziren zelaiak; zakur zaunkak entzuten ziren bazter guztietan. Gizon-ehiztari horiek agindu zehatzak zituzten inork Gizon Ikusezinarekin topo egingo balu elkarri laguntzeko. Guztiei ihes egin zien, ordea. Uler dezakegu zenbateraino zegoen atsekabeturik, batez ere berak eman zuelako bere kontra hain anker ekiteko behar zuten informazio guztia. Oso nekatuta amaitu zuen eguna; hogeita lau ordu inguru igaro zituen ehiza-harrapakin bat bailitzan ezkutuka, Wicksteedekin topo egin zuen tartean izan ezik. Gauean, jan eta lo egin zuen, nonbait, zeren goizean indarrean, sasoian, haserre eta gaizto zen berriro; munduaren kontrako bere azken erasoaldirako prest.